Bolarien topaleku izango da Elgeta zapatuan - Elgeta - Goiena.eus\nBolarien topaleku izango da Elgeta zapatuan\nLarraitz Zeberio Lekuona 2018-06-01 09:58\nGipuzkoako hiru txirlo txapelketa jokatu duten Elgeta taldeko bolarietako batzuk.\nHerri kirolen aste bukaera izango da honako hau Elgetan. Gipuzkoako hiru txirlo txapelketaren amaierako ospakizuna izango da bihar herrian, eta domekan urrezko binakako harri-jasotze finala jokatuko du Imanol Albizu 'Goikoetxe'-k, Azpeitian\n"Gipuzkoako bolariok amaitutzat ematen dugu Gipuzkoako 49. hiru txirlo bola joko txapelketa, Zapatuan egingo dugu sari banaketa, Elgetan. Bolari Eguna, Lehendakari Saria, bazkaria, omenaldiak eta sari banaketa egingo ditugu. 11:00etan emango diogu hasiera egunari jaurtiketa saio batekin. Ondoren jokatuko dugu Lehendakari Saria. Gipuzkoako txapelketako lehenengo 64 sailkatuek hartuko dute parte eta kanporaketa erara egingo da, lehenengoa azkenaren kontra, bigarrena azken aurrekoaren kontra, eta abar, txapeldun bakarra geratu arte. Jarraian, bazkaria egingo dugu Elgetako frontoian eta gero, bi bolari omenduko ditugu: alde batetik, Bihotza Azpiri eibartarra; eta bestetik, Oñatin bizi eta urteetan Elgetako taldeko bolari izan den Arlindo Almeida. Jaia amaitzeko, Gipuzkoako hiru txirlo txapelketako sari banaketa egingo dugu", azaldu dute antolatzaileek.\nTxapelketako bederatzi jardunaldietan 40 txirlo jota Floreagako Gorka Etxanizek jantziko du txapela gizonezkoetan. Emakumezkoetan Garmendipeko Yarisa Caballero izan da onena, hemeretzi txirlo jota.\n60 bat bolari bazkaltzeko\nAntolatzaileek eguaztenean emandako datuen arabera, 60 bat bolari elkartuko dira bihar frontoian egitekoa den Bolari Eguneko bazkarian. Bazkaldu aurretik jokatuko den Lehendakari Sarian, Elgeta taldeko sei eta zortzi bolari artean lehiatuko dira. "Aurretik eta txapelketaren ondotik egingo diren jaurtiketetan edonork har dezake parte", adierazi dute antolatzaileek.\nPortugalen jaio zen Arlindo Almeida 'Portu' (Viseu, 1958) eta 20 urterekin iritsi Oñatira. Orduan hasi zen boloetan jokatzen. Bera eta Eibar...


Ikernet informatika zerbitzuak-ek inguruko ETE(PYME) edo partikularrei informatika munduko soluzio posible guztiak eskaintzeko lanean ari gara. Esperientzia handiko ingeniari informatikoekin lan egiten dugu eta egunero teknologia berriek egiten duten moduan aurrera egiteko eta zerbitzurik onena eskaintzeko lan egiten dugu. Badakigu zein garrantzitsua den argitara ematen diren aurrerakuntzen berri izatea eta atera orduko informazioa biltzen dugu gero gure bezeroei azken berrikuntzak eskaintzeko aukera izan dezagun.\nGure zerbitzuen ardatza, ETE-en inzidentzia eta mantenimendu lanak egitea da baina horretaz gain kontsultoria zerbitzuak, web diseinua, aplikazioen diseinu eta garapena, informatika sareen instalazioak eta PYME zerbitzarien kudeaketa eskaintzen ditugu. Hau guztia, bezero bakoitzaren beharretara moldatuz eta gertutasuna eta laguntasuna emanez. Gure bezeroen lana sinplifikatzen saiatzen gara, egin daitezkeen hobekuntzak adierazi, kostuak murrizteko moduak ikusi software librea erabiliz eta dauzkagun sistemen errendimendurik onena ateratzen ikasiz\nEnpresa naiz partikularrei eskaintzen dizkiogu gure zerbitzuak. Nahi izanez gero gurekin harremanetan jarri zaitezke eta gogo handiz laguntzen saiatuko gara.


Amatasuna eta errua: A ze nolako parea! – Guraso.eus\nAitatasuna / AmatasunaDestakatuaGurasotasunaKolaborazioak\n2020-12-25\tLeire Etxezarraga\tIruzkinik ez\nBadirudi, noizbait , erruak eta amatasunak, betirako fideltasuna aitortu ziotela elkarri. Amatasuna ezin dela erru gabe bizi dirudi eta beraz, amatasunean egiten ditugun ekintza desberdinek, beti dutela, erruaren begiradaren bat. Erlazio hau azaltzen duten hainbat azalpen aurkitu ditzakegu behar bada, baina momentuz nik bi ikusten ditut argi. Bata, errua kulturarekin lotua dagoela eta bestea, pertsonon psikearekin zer ikusi handia duela.\nErrua beraz, gure kulturarekin oso lotua dago, erlijioak eragin oso sakona izan du. Zigortuak izango gara esaten dena egiten ez badugu. Pertsonok, garai batean, dena aitortu behar izaten genuen. Ziurrenik gure pentsamenduak txarrak zirela uste zelako eta beraz, txarrak garenaren sentsazioa jasan dugu denbora luzean. Honek guregan zama handia utzi du eta pentsamendu batzuk izanez gero txarrak garela sinestarazi digute. Pertsonaren alde iluna ukatu eta gainera zigortu da. Horrelako edozein sentimendu izanez gero, errudunak sentitzen gara. Badirudi hau aspaldiko kontua dela, gaur egun erlijioak indarra galdu baitu. Baina gure tradizioan dago eta tradizioak generazioz generazio irauten du. Askotan pertsonok, onartuta ez dauden sentimendu horiek, izaten ditugula adierazteak , lasaitasuna ematen digu.\nBeste alde batetik, psikoanalisiaren arabera eta pertsonaren psikean begirada jarriz, Freudek aztertu zituen kontzeptuek, asko argitzen dute erruarekin dugun erlazioa. Bere esanetan pertsonok, zera, nia eta supernia ditugu. Bakoitzak bere funtzioa betetzen du baina nia eta supernia diraerruarekin zer ikusi gehiena dutenak. Superniak niari gauzak nola izan behar duten esaten dio, ideal batetara heltzera behartzen du. Niak berriz, benetan nolakoak garen argitzen digu, gu garena da. Beraz supernia eta nia oso urrun badaude superniak gehiago bultzatuko dio niari bera bezalakoa izan dadin, baina nia bera denetik asko urrunduko da. Eta aldi berean errudun sentituko da ez delako heltzen superniak esaten diona izatera.\nAmatasunean gertatzen den adibide argi bat: ama guztiok egiten dugu ama izatearen ideia bat eta gero asko harritzen gara benetan ez delako guk pentsatu duguna. Ama ulerkorra, lasaia, pazientzia handikoa eta abar izan nahi dugu, hau da, perfekzio edo idealera heldu nahi dugu, superniak perfekziora garamatzalako, baina benetan ez dakigu nolakoak garen. Askotan errudun sentitzen gara bata edo bestea egiten dugulako, hau da, gutaz espero ez ditugun gauzak egiten ditugulako eta guretzako hori ama txarra izatea delako. Hau gertatzen zaigu, ama ona izatearen ideia bat dugulako, baina ideia hori normalean gu benetan garenetik oso urrun dago eta beraz, gure burua benetan nola den ikustean errudun sentitzen gara.\nEgia da denok nahi dugula beti hobeak izan eta gure egunerokoan hobetu, baina erru sentsazio hori arintzeko, lehenengo gure burua ezagutu eta onartu egin behar dugu. Nortzuk garen ezagutu. Nolakoak garen onartzen dugunean, gure ni ideala ez da horren ideala izango eta gure ni errealetik hurbilago egongo gara, eta ondorioz askoz lasaiago sentituko gara. Supernia eta nia hurbil daudenean errua asko arintzen da.\nGaur egun, gainera, hainbat informazio dugu hezkuntzaren inguruan, zein alde batetik lagungarria den baina beste alde batetik, gauza guzti horiek jakitean, presio gehiago sentitu genezake. Gauza bat teoria delako eta beste bat, oso desberdina, errealitatea. Beraz askotan irakurri duguna ezin dugu gure egunerokotasunean ezarri.\nBonding aldizkarian, Berta Perez Gutierrezek idatzitako artikulu oso interesgarri bat aurkitu dut honen inguruan eta gai hau osatzen du. Berak amaren kontraesanak azaltzen ditu, adibidez ama batek pentsa lezake: “Badakit titia ematea ona dala baina nik min handia sentitzen dut ematen dudan bakoitzean” edo “Esaten dute ez dela oso ona haurra negarrez uztea baina ni oso nekatua sentitu naiz momento askotan eta ez dut bere beharrizanari erantzun beti, ama txarra naiz?”. Momentu oro errua sentitu genezaken egoerak ematen dira amatasunean.\nAmaren erru guzti horri erantzun bat emateko asmoz, Bertak lagundu gaitzaketen hiru ideia azaltzen ditu:\n1. Gurekiko begirada maitekorrago bat lagungarriagoa izango litzateke. Erditze prozesutik orbain emozional eta fisikoekin etorri gara, haurraren hezkuntzari autokonfidantza gutxirekin egiten diogu aurre. Gaur egungo amatasunak exijentzia altuak izatera eramaten gaitu eta ezin ditugu bete. Honen aurrean ondo egiten duguna aintzat hartu behar dugu gure identitatea sendotzeko.\n2. Adituak esaten dutena erreferentzia bezala hartu behar dugu eta ez egia absolutu bezala. Ipar orratzak dira eta oso baliagarriak gure haurrek norantzako bidea hartzen duten momentu oro jakiteko, baina errealitatearekin egiaztatu behar dugu. Gure haurrentzako askoz aberasgarriagoa da sentimenduak adierazi dezaketen gurasoekin bizitzea, gure mugak eta akatsak onartuz. Winnicottek erabiltzen zuen: “bestean besteko ama ona”. Esaldi honekin benetako amek nolakoak diren definitu zuen eta ez superwomanak.\n3. Errua gure begiak estaltzen duen benda bat besterik ez da. Errealitatearekin kontaktua hartzea galarazten digu eta batez ere ez digu bestea ikusten uzten. Erruari aurre egiteak huts egiteei aurre egiteko balio du eta huts egite horrek konpontzeko ere. Ondo egin ez duguna onartzen badakigu, gure seme-alabei hobeto lagundu ahal izango diegu. Elkar ezagutza gehiago garatuko da eta bakoitzaren akatsak onartu ahal izango ditugu exijentziarik gabe.\nBertaren hitzek asko lagun gaitzaketela uste dut, nahiz eta hauek ere errealitatera eramatea zaila den batzuetan. Bakoitzak gure zailtasunak ditugu; alde batetik erakutsi ez digutelako nola egin, emozioak kanporatu ahal zuten erreferentziarik gabe hazi baikara. Bestalde, gure garaian, hezkuntzan ez zelako honetaz asko hitz egiten. Beraz ahal dugun neurrian, egingo dugu, exijentziarik gabe eta asmo onenarekin.\nLeire Etxezarraga (Gizarte hezitzailea, Pedagogoa, Gestalt terapeuta, Orain (amatasuna konfiantzan bizitzea) enpresaren sortzailea eta hiru seme-alaben ama.\nIruzkinik ez "Amatasuna eta errua: A ze nolako parea!"


Galder Pérez, antzerkigilea: “Antzezlana oso biolentoa da eta tragediara hurbiltzen da” - etakitto.eus\nGalder Pérez, antzerkigilea: “Antzezlana oso biolentoa da eta tragediara hurbiltzen da”\nAurretik aktore lanetan ikusi dugun arren, ‘Lurrun minez’ antzezlanean testua sortzeaz arduratu da Galder Pérez. Antzerkigile bilbotarrak sauna batean sartu ditu Alex, Oskar eta Jesus, eta parranda orgasmikoa izan behar zuen gaua lurrun artean nahasten da. Hirukoteak, gainera, Aingeruren konpainia izango du, Joseba B. Lenoir-en azalean. ‘Lurrun minez’ hilaren 24an emango dute Coliseoan, 19:00etan.\nZer gertatzen da saunaren barruan?\nHiru maritxuren arteko istorio psikologiko eta dramatikoa da. Gai sozialak eta sexualak oso presente daude. Izan ere, gay sauna baten dago kokatuta, horrek baldintzatzen duen guztiarekin. Berez, espazio askea da, baina pertsonen arteko harremanak ez dira uste edo nahi bezain askeak. Hirukotearen arteko botere harremanak eta horrek dakarren bortizkeria lantzen da.\nBelaunaldi ezberdinetako pertsonaiak dira (batek 44 urte ditu, besteak 30 eta hirugarrenak 19). Adin ezberdintasun horrek garrantzia du istorioan?\nAdinak, berez, ez du berebiziko garrantzirik. Hiru pertsona ezberdin dira eta gehiago da bakoitzak bere bizitzan askatasuna nola bizi edo mugatu izan duen, eta nola sortu duen bere identitatea. Adinak baldintzatzen du, baina horrek ez du esan nahi belaunaldi oso batek berdin bizi izan duenik. Adinaz gain, kontatu ezin diren gauza batzuek baldintzatzen dute euren arteko harremana (nola ezagutu duten elkar, nola moldatzen diren…). Azkenean, antzezlanean gertatzen den guztia nahi eta ezin bat da, bizitza bezala.\nAntzezlanean botere harremanak, generoen arteko biolentzia… lantzen dira batipat.\nAntzezlana ez da batere biguna eta horrekin jolasten dugu. Izan ere, hasieran parranda bat izango dela dirudi, baina ez, oso biolentoa da eta tragediara hurbiltzen da momentu batzuetan. Zentzu horretan Olatz Gorrotxategi zuzendariak oso ondo asmatu du, plastikoki nola jolastu duen ikusita. Irudiak testuak bezain garrantzitsuak dira eta demaseko indarra dute. Hiru pertsonaiek bortizkeria gorpuzten dute, baina erlijioak askatasuna mugatzeko izan duen boterea ere ageri da eta Olatzek asko jolasten du irudi erlijiosoekin. Zentzu horretan, oso ondo islatzen du biolentotik komikora dagoen pauso txikia.\n“Beharrezkoa da horrenbeste identitatearen etiketa?”, galdetzen duzu antzezlanaren aurkezpen testuan. Dagoeneko baduzu erantzuna?\nEtiketak beharrezkoak dira gauza asko azaltzeko, baina dena etiketatze horrek banatu egiten gaitu. Etiketekin gauzak sinpletu egiten dira eta pertsona bakoitza konplexua da. Hor dago binarismotik apurtzeko nahia edo beharra, binarismoak mugatu egiten gaituelako. Antzezlaneko protagonistak gizon sentitzen dira, baina horrekin jolasten dute, ustezko gizona zer ote den galdetzen. Maskulinitate berriak aipatzen dira, pluralean, gizonak hainbeste dauden bezala.\nJoseba B. Lenoirrek zuzeneko musika egingo du antzezlanean. Zer ematen dio ikuskizunari?\nMusikaz gain, soinu-giroa jartzen dio antzezlanari eta presente dago momentu oro. Gainera, laugarren pertsonaia bat gehitzen dio obrari, nahiko pertsonaia onirikoa. Ederra da Josebaren aktore alderdia ikustea.\n#Galder Perezantzerkialurrun minez\n« Yassir gaztearen gorpua aberriratu ahal izango dute lagun-talde baten diru-bilketari esker Jone Laspiur, aktorea: “Familian askatasuna izan dugu eta irudimenarekiko lanketa handia egin dugu” »


Zarauzko Zast-Ulacia saskibaloi taldeak EBA ligako 10. jardunaldiko partidua jokatu du 2021eko urtarrilaren 31n arratsaldeko 16:00etan Zarauzko Aritzbatalde kiroldegian Durangoko Tabirako-Baque taldearen aurka, eta etxeko taldea garaile izan da 65-55eko markagailuarekin.\nZarauzko taldeak 2021. urteko bigarren etxeko partidua zuen Durangoko taldearen aurkakoa eta aurten etxean jokatu duen lehendabiziko partiduan gertatu zen bezala, nahiko hotz eta urduri ekin dio partiduari, baina Easoaren aurka jokatutako partidu hartan ez bezala, zarauztarrek gora egin dute laurdenez laurden, partidua eskuratu duten arte.\nDurangoko taldea bi partidu bakarrik irabazita zetorren Zarautzera, baina beste behin argi geratu da EBA liga hau oso berdinduta dagoela eta ezin dela partidu bat irabazitzat eman aldez aurretik, aurkaria edozein izanda ere. Gainera, Zarauzko Aritzbataldera datozenek badakite zarauztarrak denboraldi hasiera bikaina egiten ari direla eta dena ematera datoz hasiera-hasieratik.\nHorren jakitun izanik ere, hotz hasi du partidua etxeko taldeak, bere esparruko errebotea ixteko zailtasunekin eta Durangoko jaurtitzaileei jaurtiketak egiteko erraztasunak emanez. Hori gutxi balitz, lehen laurden horren erdialdean epaileek ez diete zarauztarrei aitortu Ale Romerok kontraerasoan sartutako bi puntu, ez direlako konturatu jokalari durangar batek taulan jo ondoren kanporatu duela, eskuaz, zarauztarrak jaurtitako baloia. Hasiera hotzaren eta partiduko intzidentzien ondorioz, 10-22ko emaitzaz amaitu da lehen laurdena, zarauztarrak 12 puntu atzetik zirela.\nAgerikoa zen zarauztarrek, partiduari buelta ematekotan, defentsa estutu behar zutela eta ausardia handiagoz sartu durangarren esparruan, eta horretan saiatu dira bigarren laurdenean. Ahalegin horrek eman ditu bere fruituak eta zazpira murriztu dute beren kontrako aldea. Zarauztarrek aldea gehiago murrizteko aukera izan dute jaurtiketa libreen marratik, baina gaur ere ez dute egun onena izan jokoaren atal horretan, hogeita hamar jaurtiketa egin arren, hamabost baino ez baitituzte sartu. Deigarria da, alde horretatik, durangarrek zortzi jaurtiketa libre baino ez dituztela jaurti. Datu esanguratsua, inondik ere, zarauztarrenakin alderatuta.\nAtsedenaldi luzearen ondoren, zarauztarrek ia-ia bueltatu egin diete durangarrei lehen laurdeneko markagailua, baina puntu bana gutxiagorekin talde bakoitzaren aldean, zarauztarrek 21 puntu eta durangarrek 9 baino ez baitituzte saskiratu. Laurden honetan irauli da partidua eta argi ikusi da zein zen irabazteko errezeta zarauztarrentzat: defentsa sendoa egitea aurkarien jaurtitzaile nagusiei eta durangarren barruko jokoa zigortzea. Bikain aritu dira zarauztarrak kantxara hiru jokalari garai aterata, defentsan sendo, erasoan baloia ongi mugituz eta, ahal zutenean, kontraeraso azkarrak saiatuz. Aipatzekoa Aitzol Eguskitzaren hegaleko pibotak sartutako bi hirukoak.\nZarauztarrek, beraz, bost puntuko aldeaz ekin diote laurgarren laurdenari eta gorazko joerari eutsi diote, harik eta 12 puntuko aldea iritsi duten arte. Partidu erabakita zegoela zirudien une horretan, baina, bat batean, jokoaren giroa aldatu da bi jokalariren artean izandako sestra baten ondorioz. Durangarrek, sestraren amorrualdiak suspertuta, lau puntura murriztu dute aldea, baina zarauztarrek, batik bat azken minutu eta erdian, giroa berriro lasaitu eta partidua beren alde ixten jakin dute, hamar punturaino igoz markagailuko aldea.\nAzkenik, markagailuak adieraz dezakeena baino estuago baldin bada ere, beste garaipen bat lortu dute zarauztarrek eta EBA ligako AA multzoaren goiko postuetan jarraitzen dute. Ea ildo beretik jarraitzen duten hurrengo partiduetan.\nHasiera batean, zarauztarrek datorren otsailaren 14an izango dute beren hurrengo partidua Zarauzko Aritzbatalden, oraindik konfirmatu gabeko ordutegian.


Rockin' Ladies iritsiko da Arabara larunbat honetan kontzertu eta erakusketa banarekin - prentsa\nKultura | 2022 06 22\nGasteiz, 2022ko ekainaren 22a. Rockin’ Ladies proiektuak, izen bereko elkarteak antolatua, Espainian historikoki genero maskulinoari lotutako eszenatokietan, hala nola rockean eta metalean, emakumeak duen gero eta rol handiagoa ikusarazi eta kontzientziatu nahi du, eta iritsi da Arabara, larunbat honetan Urban Rock Concept aretoan kontzertu bat eta uztailaren 31ra arte Kultura Etxean erakusketa bat eskainiz.\nBi jarduera horiek Ana del Valek zuzentzen duen Kultura eta Kirol Sailaren babesa dute; izan ere, esan duenez "aukera aparta da, eta aurkeztu zigutenetik bat egin dugu, ezin hobeto egokitzen delako legegintzaldiaren hasieran hartu genuen konpromisoetako bati, hau da, gure jarduera guztietan genero ikuspegia txertatzeari, berdintasunerantz aurrera egiteko helburu partekatuarekin, eta zalantzarik gabe horretarako baliabide bat da ikusaraztea kontzientzia hartzeko, eta horren adibide dira kontzertu eta erakusketa horiek".\nRockin’ Ladies elkarteak ekitaldi bat proposatzen du, emakumeak historikoki genero maskulinoari lotutako lanbide eta bizimoduetan izan duen zereginari buruzko kontzientzia sortzeko, estereotipoak hautsiz ikusgarritasunaren eta normalizazioaren bidez.\nRaquel Garcíaren aburuz, "Rockin’ Ladies-en helburua da agerian uztea Espainian emakume musikari ugari daudela rock eta metal estiloetan, eta merezi duten tokia eta prestigioa erreklamatzea, era berean, estilo horietan musikan aritu nahi duten belaunaldi berrien erreferente izan daitezen".\nRaquel García argazkilaria izan zen proiektu horren sortzailea, ohartu baitzen, kontzertu eta jaialdietan urte asko eman ondoren, emakume gutxi agertzen zirela eszenatokietan. Orduan erabaki zuen "gurutzada" horri ekitea, bi urte baino gehiagoz atsedenik gabe lan eginez, Espainiako geografia osoan bidaiatuz, bere objektiboen aurrean dozenaka Rockin’ Ladies (abeslariak, gitarristak, teklatu jotzaileak, baxu jotzaileak, bateria jotzaileak…) jartzeko, saioetan eszenatokien gaineko, eta azpiko, esperientziak kontatzen zituztenak.\nEspainia osoan banatutako 200 musikari emakume baino gehiagorekin zuzenean harremanetan jartzea lortu zuen, eta hiri askotan barrena ibiltzen hasi zen. 100 argazki saio inguru egin dira, eta horietan, gainera, betidanik gizonentzat gorde ohi diren musika eta estiloetan emakume izatearen epopeia kontatzen duten esperientzia ugari jaso dira.\nSara Dacunha musika sustatzaile (marketinean eta komunikazioan aditua), Paris Lakryma (bateria jotzailea, baxu jotzailea, antzerkiko aktorea eta trans aktibista) eta Estefanía Garcíaren (abeslari, irakasle, proiektuen optimizatzailea) laguntzarekin, proiektua espero zena baino askoz gehiago hazi zen, eta herrialde osoko emakumeek osatutako lankidetza plataforma bihurtu zen, esperientziak partekatzeko, sinergiak eratzeko, musika sortzeko eta, batez ere, bide beretik jo nahi duten beste emakumeentzako erreferente eta inspirazio iturri izateko.\nEgindako lan guztia laburbiltzen da adin eta esperientzia maila guztietako emakume horiek erakusten dizkigun argazki bilduma batean. Bilduma horren helburuak honako hauek dira: emakumeen presentzia hori ikusaraztea musikan; inspirazio iturri izatea eta erreferenteak sortzea, ezinbestekoak baitira neskak musika ikastera eta sortzera anima daitezen; eta emakume musikari horiek harremanetan jartzea, kezkak eta esperientziak partekatu ahal izatearen ondorioz proiektu berriak sortzen direla ikusita.\nRocking’ Ladies Araba\nLarunbat honetako ikuskizuna doakoa da, Arabako Foru Aldundiaren 4.000 euroko babesari esker. Emakumeek 15 minutuko tribu-rock dantza egingo dute eta, ondoren, 120 minutuko jam kontzertua Urban Rock Concept aretoan.\nErakusketak 100 argazki inguru ditu. Ignacio Aldecoa kultura etxean ikusi ahal izango da, larunbat honetatik uztailaren 31ra arte, ohiko ordutegian.\nKataluniako argazkilaria da eta 20 urtetik gorako esperientzia dauka. Erretratuetan eta, zehazkiago, argazki musikaletan espezializatuta dago. Hainbat bandaren argazkiak atera ditu, hala nola Redimoni, Foscor, Lux Divina, Moonloop, Empty, Oceans in Motion, Swamping eta Alien Rocking, Exposion banda nazionalenak, besteak beste, eta Blues Pills nazioarteko bandarenak, besteak beste. Musikari profesionalekin ere egin ditu lanak, esaterako hauekin: Zebensui Rodríguez, Suso Valcárcel, José Rosendo, Raphaela Tache edo Alfred Berengena.\nArgibide gehiago hemen: www.rockinladies.es.\nKultura Kultura eta Kirol Saileko foru diputatua Foru Aldundia\nAdierazpenak Ana del Val\nAdierazpenak Raquel García


Ingurugiroa - Gipuzkoako Campusa - UPV/EHU\nCampusa Erakutsi/izkutatu azpiorriak\nCampuseko errektoreordetza Erakutsi/izkutatu azpiorriak\nCampusa bizi Erakutsi/izkutatu azpiorriak\nKafetegiak eta jantokiak\nZure Unibertsitatea Erakutsi/izkutatu azpiorriak\nGune pribatua Erakutsi/izkutatu azpiorriak\nGipuzkoako Campuseko zentroak aitzindariak izan dira UPV/EHUn, ingurumen-kudeaketako sistemei dagokienez.\n2015ean, honako Ekoscan ziurtagiri hauek jaso dituzte Campuseko zentroek:\nEnpresa ikasketen unibertsitate eskola\nUnibertsitate eskola politeknikoa\nGipuzkoako campuseko errektoreordetzaren Julianategi eraikina\nIgnacio Mª Barriola zentroa\nJoxe Mari Korta zentroa\nEkoscan ziurtagiriaren xedea sistema garden eta objektibo bat definitzea da; sistema horrek erakunde askok ingurumenaren alde egiten dituzten ahaleginak aitortzea ahalbidetuko du, kanpo-ebaluazio baten bidez. Egiaztatze-sistema horretan, kanpo-eragile batek auditoria bat egiten die ziurtagiria jaso duten erakundeei, ezarritako Ingurumen Hobekuntzarako Sistemak ondo funtzionatzen duen aztertzeko.\nEkoscan izaera pribatuko arau bat da, IHOBE Sozietate Publikoak onartu eta sustatua. Egiaztatzeko ahalmena duten erakundeek egiten dituzte auditoriak, urtero. Ziurtagiriak IHOBEk ematen ditu, eta urtebeteko balioa dute.\nEkoscan arauaren araberako ziurtagiria lortzen duten erakundeek urtetik urtera ingurumen-hobekuntzak lortu behar dituzte, sistematikoki. Gainera, indarrean dagoen ingurumen-araudia gehienez hiru urtean beteko dela bermatu behar dute\n(Beste leiho bat zabalduko du)Zuzenbide fakultateko ziurtagiria (pdf ,425,06 Kb)\n(Beste leiho bat zabalduko du)Filosofia eta hezkuntza zientzien fakultateko ziurtagiria (pdf ,203,90 Kb)\n(Beste leiho bat zabalduko du)Irakasleen unibertsitate eskolako ziurtagiria (pdf ,299,65 Kb)\n(Beste leiho bat zabalduko du)Unibertsitate eskola politeknikoako ziurtagiria (pdf ,660,40 Kb)\n(Beste leiho bat zabalduko du)Ignacio Mª Barriola zentroko ziurtagiria (pdf ,451,10 Kb)\n(Beste leiho bat zabalduko du)Joxe Mari Korta zentroko ziurtagiria (pdf ,262,63 Kb)\n(Beste leiho bat zabalduko du)Carlos Santamaria zentroko ziurtagiria (pdf ,319,69 Kb)\n(Beste leiho bat zabalduko du)Ekoscan Arauak (pdf ,270,71 Kb)


Sarrerako orria – MartxUp!\nEman izena 2020ko edizioan\nDonostian garatu nahiko zenukeen proiektu ideiarik baduzu, elkartu bizpahiru lagunekin eta aurkeztu MartxUP!en\nFormazioa jaso eta ideia garatu\nMTA-Mondragon Team Academy-ren eskutik zure beharretara moldatutako formazioa jaso, ideiatik errealitatera pasatzeko!\nEraldatu Donostia zure proiektuarekin!\nAurkeztutako proiektua gauzatzea nahi dugu; jarri ezazue martxan!\n18 eta 30 urte bitarteko Donostiako gazteen ideia, erronka eta proiektuak bultzatu eta martxan jartzeko ekimena da MartxUp!-en hirugarren edizio hau. Horretarako, zure proiektua martxan jartzen laguntzeko tailerrak prestatuko ditugu. MTA-Mondragon Team Academy-ko kideak arduratuko dira proiektu bakoitzarentzat beharrezko formazioa eta laguntza eskaintzeaz. Gazte ideiak martxan jarriko ditugu!\nDonostia Gazteriatik etorkizun eraberritu eta eraldatzaileagoa lortu nahi dugu, gazteekin batera, gazteekin elkarlanean. Horretarako, auzo guztietako ideiak, erronkak eta ametsak entzun nahi ditugu eta horiek martxan jarrita, sormenerako, autoenplegurako eta herrigintzarako erronkatan lagundu eta baliabideak eskainiko ditugu. Ekainetik abendura izango da prozesua, baina aurrera ateratzen diren proiektuekin elkarlanean jarraituko dugu.


Areagotutako soinu errealitate edo areagotutako entzuketa ariketa honetan, ingurune hurbileko soinuak, aurrez grabatutako eta geolokalizatutako beste soinu eta musikekin (kasu honetan Igartubeiti Baserria eta bere ingurunean jasotakoak), nahasten dira, audiofonoen bitartez.\nAreagok ondare materialari eta ez materialari gerturatzeko esperientzia paregabea eskaintzen dio bisitariari. Ingurunearekin elkareragitearen bitartez, gure ingurunearekiko harremana zalantzan jartzen du, ondarea esperimentatzeko eta bizitzeko gerturatze eta gune berriak proposatuz.\nEgitasmo honek testuinguru berriak sortu nahi ditu, ondarea ulertzeko ikuspegi ezberdinak zabalduz. Orokorrak diren pertzepzioen menpean hartutako edo adostutako mugak nabarmendu nahi ditu eta soinu artearen lengoaiaren bitartez, gure entzutea ireki.\nHorretarako Maialen Lujanbio bertsolaria eta Arantza Iturbe kazetariak gonbidatu ditugu. Bakoitzak baserriarekin izandako esperientzian oinarrituz istorio bat sortu du.\nBaserriko jabearen, bere emaztearen eta atzerriko bisitari baten arteko solasaldi hauetan, beraien ikuspegi subjektiboen bitartez, zenbait egoera kontatzen dituzte bertsotan. Egoera guzti hauek esperientzietan eta giza gertaeretan oinarritutako baserriko egunez eguneko kronika osatzen dute, garai bateko, ahaztutako bertsoak izango balira bezala, gaur egun birsortuak izan direnak.\nArantxa Iturbek sortu du bigarren kontakizuna. Arantxak, lau denbora eta lau pertsonai-ahots kokatu ditu gure museoaren inguruan, ejerzitoik ihes doana, bere senarretik ihesi doana, mundu modernotik ihesi doana eta etxetik ihes egin ezin duena.\nAzken finean, ekoizpen metodoa ikusentzunezko dokumental edo film baten antzekoa izan da, baina bakarrik soinu baliabideak erabiliz, hauetaz gozatuko duen erabiltzaileak soinu informazioa ikus esperientziarekin bateratu ahal dezakeen esperientzia bat bizitzeko.\nLehen fasean, mugikorrak Igartubeiti Baserri Museoan banatuko dira. Bestalde, soinu ibilbideetaz gozatzeko argibideak biltzen dituen liburuxka argitaratu da.\nAipatzekoa da, sortutako kontakizun mota dela eta, lehen fase honetako edukiak euskara hutsean garatu direla. Aurten beste kontakizun batzuk sortuko dira beste hizkuntza batzuetan.\nAREAGO*2 - Bigarren kontakizunean parte hartu dute:\nAplikazioa/Programazioa: Xavier Balderas, Luka Rullo (Audiolab-Soinumapa)


Bilatu Mapak bistaratu Deskargatu Zerbitzuak Laguntza\nEzagutu IDENA katalogoak eskeintzen dituen aukera guztiak: Bilatzailea, emaitza orria, etb.\nHitzaurrea: metadatu geografikoak\nHitzaurrea. Metadatu geografikoak\nDatu Espazialen Azpiegituretan datu edo baliabide geografikoen bilaketak metadatuen bidez egiten da. Metadatu bat dokumento bat besterik ez da, datuen ezaugarriak deskribatzen dituena, erabiltzaileak baliabideei sarrera ahalbidetzeko eta baliabideak egoki den eran erabiltzeko.\nBestalde, metadatu geografikoek zenbait ISO arau (19115, 19119 y 19139) jarraitu behar dituzte, INSPIRE Europar Zuzentarauak adierazten duen bezala.\nBukatzeko, IDENA metadatuek Metadatuen Espainiako Nukleoarekin (1.2 bertsioa) bat datoz.\nKatalogoa ezaguna den dohako software batekin sortu da, Geonetwork. Software honen erabilera oso hedatua dago Espazial Datu Azpiegituretan erreferentzia diren erakundetan.\nProduktu honek bilatzaile ahaltsu bat eskeintzen du metadatuak, eta hauei buruzko datu eta baliabideak, era erraz batetan aurkitzen ahalbidetzen du. Baita ere OGCren CSW 2.0n oinarritutako Web zerbitzu batetan argitarapena ahalbidetzen du. Zerbitzu honek INSPIREren baldintzen arabera eratu da.\nDatuak IDENA metadatuen katalogoaren bidez bilatzea SITNAk eskeinitako datuak era laisterren eta eraginkorrenean bilatzea da.\nKatalogoan informazioa bilatzeko era ezberdinak daude: oinarrizkoa, lehenitsako iragazkiak erabiliz eta aurreratua. Garrantzitsua da adieraztea irizpide ezberdinak batu daitezkela bilaketa bat egiterakoan.\nTextu librean oinarritutako oinarrizko bilaketa: texto koadro bat Bilatu botoiaz jarraituta , da, non bilatzen ari den hitza edo hitz multzoa idatz daiteken. Hitzen bilaketa textu-igarleen bidez egiten da, era horretan hasierako letrak idazterakoan letra horiek duten textu guztiak eskeintzen dira. Bilatu nahi den hitza edo aukeran emandako hitza hautatu ondoren, sakatu Bilatu botoia. Bilaketaren emaitza emaitza taulan erakusten da. IDENA katalogoaren bilaketak erabiltzen duen motorrak metadatuen barne dauden eremu ezberdinetan bilatzen du sartutako erizpideekin bat egiten duten emaitza guztiak aurkitu ahal izateko.\nIragazkitan oinarritutako bilaketa: orri nagusiaren ezkerraldean IRAGAZKI opzioa dago, taula zentralan erakutsitako emaitzak iragazki ahal izateko.\nIragazkiak batu daitezke bilaketa hobe findu ahal izateko. Erabilgarri dauden erizpideak dira:\nErakundea: datuen ardunadunaren arabera bilatzen ahalbidetzen du.\nEskala faktoreak: datuen erreferentzia eskalaren arabera bilatzea ahalbidetzen du.\nUrtea: datuaren sorkuntza urtearen arabera bilatzea ahalbidetzen du.\nINSPIRE erizpideak: datuaren INSPIRE gaiaren arabera, metadatu motaren arabera (datu, zerbitzu edo serie multzoak) eta SITNAn erabilgarri dauden OGC zerbitzuaren arabera bilatzea ahalbidetzen du.\nBilaketa aurreratua: lehengo opzioei hirugarren hau gehitzen zaio, Zer eta Noiz galderak erantzuten dituzten bilaketa opzio gehiagorekin:\nGako-hitzak: metadatuan dauden gako-hitzen (INSPIRE gaiak), gai kategoriak (ISOren arabera) eta OGC zerbitzuaren arabera bilatzea ahalbidetzen du.\nKategoria: datuek kategoriak dituzte, publikoak, jeitsi daitekenak, etb.ren artean banandu ahal izateko.\nEspazial adierazpena: opzio honek datuak beren espazial adierazpenaren arabera bilatzea ahalbidetzen du (bektoriala, raster, etb.)\nEskala: eskalaren arabera bilatzea ahalbidetzen du.\nMetadatuen aldaketa data: bi daten artean aldatu diren metadatuak bilatzea ahalbidetzen du.\nDenbora hedadura: denbora hedadura datua duten metadatuen arabera bilatzea ahalbidetzen du.\nData mota: sormen, argitalpen edota aldaketa data duten metadatuen artean bilatzen ahalbidetzen du.\nKatalogoan lehenengo aldiz sartzerakoan, erabilgarri dauden metadatu guztiak kargatzen dira. Bilaketak egiten diren einean, eskeintzen diren emaitzak aldatzen dira. Interesgarriak diren emaitzak, orrian agertzen diren emaitza guztiak edo emaitza guztiak hautatu daitezke multzo bat bezala esportatzeko formatu ezberdinetan: ZIP, CSV edo PDF. Horretarako (Beste Aukerak) menua erabili behar da.\nEmaitza taularen itxura aldatu daiteke erabiliz eta emaitzak zerrenda simple baten eran, zerrenda osoa baten eran edo ikono eran erakutsi. Zerrenda oso baten eran erakusten da lehenetsiz.\nEmaitzak erabilgarri dauden erizpide batzuen arabera antolatu daitezke.\nEmaitza bakoitzak baliabide bati dagokio, metadatu batez dokumentatua, eta orokorrean geruza geografiko edo geruza geografiko multzo bat edo zerbitzu bat izan ohi da. Baliabide bakoitzarentzat izenburua, laburpena, aurre bistaratzea, gako-hitzak eta datuarekin, metadatuarekin edo zerbitzuarekin egin daitezken banakako ekintzak erakusten dira. Ekintza bakoitzak bere ikonoaren bitartez atzitu daiteke. Baliabidearen izenburua sakatu daiteke, metadatuaren artxiboa irekiz.\nEzkerretik eskuinera, hurrengo ikonoak aurkitzen dira (datuaren motaren arabera bat edo beste egongo dira erabilgarri).\nWeb estekadura baten bitartez metadatuetara sarrera.\nDatuaren ardunadunaren web orrira estekadura.\nDatuaren fitxategiaren deskarga (normalean SHP formatuan).\nIDENA mapa bistaratzailean geruza bistaratzeko estekadura.\nMetadatuaren fitxategia XML formatuan ireki.\nMetadatuaren fitxategia RDF formatura esportatu.\nMetadatuaren fitxategia PDF formatura esportatu.\nMetadatuaren fitxategia XML formatuan ZIP artxibo batetara esportatu.\nZerbitzu metadatuaren kasuan, datuaren ekintzak ez dira erakusten, baizik eta zerbitzuaren kapazitatearen fitxategia.\nEskuinaldean "AZKENEKOAK" taula bat agertzen da, non iadanik kontsultatu diren metadatuak erabilgarri, era azkar batean berriro atzitu ahal izateko.\nTaula hau, IRAGAZKI taula bezala, txikiagotu daiteke emaitzei leku gehiago utzi ahal izateko.\nMetadatuaren artxiboan edo fitxan metadatuan dagoen informazio guztia kontsultatu daiteke.\nInformazioa bost atal nagusietan antolatzen da:\nIdentifikazio informazioa: baliabidea identifikatzen laguntzen duen informazioa, hala nola izenburua, laburpena, helburua, gako-hitzak, data, etb.\nBanaketa informazioa: informazioa banatzen den edo ez jakitea eta informazioa nola atzitu ahalmentzen du.\nEspazial erreferentzia sistemari buruzko informazioa.\nKalitate informazioa: baliabidea nola sortu den eta kalitateari buruzko beste edozein xehetasuna kontsultatu ahal izateko.\nMetadatuaren informazioa: metadatua nork, nola, eta non sortua den argibidetzen du.\nAtalak zabaldu edo tolestu daitezke datu jakin bat kontsulta ahalbidetzeko.\nAurredefinitutako bistaratze honetaz aparte, metadatua XML zuhaitz eran kontsultatu daiteke. Bistaratze hau baliabide geografikotan erabiltzen den sintaxia ezagutzen duen erabiltzaile aditu batentzat pentsatua dago.\nKatalogo zerbitzu batek (CSW) datuak, zerbitzuak, aplikazioak eta orokorrean edozein motako baliabideei buruzko informazioaren (metadatuaren) argitalpena eta bilaketa baimentzen du. Katalogo zerbitzuak ezinbestekoak dira IDE batean erregistratuak dauden baliabideen bilaketa eta dei- ahalmena eskeindu ahal izateko.\nIDENAren CSWren ezaugarriak:\nInspire Profilaren ISO Metadata Application for CSW 2.0-rekin bat egiten duen kokapena zerbitzu bat eskeintzen du.\nHarvesting egiteko aukera\nHonako URL: https://idena.navarra.es/ogc/csw/-ren bidez atzipena\nZerbitzuaren metadatuak kontsultatu (GetCapabilities eragiketa).


Euskararen Etxeko zerbitzuez baliatzeko aukera zabalagoa - Euskararen Etxea\nBilbon kokatutako Euskararen Etxeak hamaika nobedade aurkeztu ditu gaur goizean. Duela 14 urte eratu zen Euskararen Etxea, eta egun eraberritze prozesu batean murgilduta dago.\nXabier Arauzo Bizkaiko Foru Aldundiko Euskara zuzendari nagusiak eta Iurdana Acasuso Azkue Fundazioko zuzendariak azaldu dituzte nobedadeen nondik norakoak.\nHasteko, Euskararen Etxeak bere ordutegia handitu du. Egun, astelehenetik ostiralera, etxea 8:00etan zabaltzen da eta 20:00etan ixten da. “Leiho zabalago bat euskara sustatzen ari diren eragileentzat”, nabarmendu du Iurdana Acasusok. Euskararen inguruan diharduten eragileek, hain zuzen, aukera handiagoa izango dute Euskararen Etxean dauden lau aretoak erabiltzeko, besteak beste, jardunaldiak antolatzeko, aurkezpenak egiteko edo batzarrak egiteko.\nAretoetan, halaber, hainbat obra burutu dira, gune horiei ahalik eta probetxu gehien ateratzeko asmoz. Obra horiek lehenengo solairuan egin dira, besteak beste, egokitutako komuna egin da eta soinu-ekipamendu berria instalatu da.\nHorrekin batera, Euskararen Etxean dagoen euskararen Interpretazio Zentroko Eskola Programa ere berritu da. “Ikastolen Elkartearekin lankidetzan ondu dugu”, azaldu du Acasusok.\nUdan obren bigarren fasea hasiko da: bigarren solairuko obrak egingo dira, eta datorren urtean, hirugarren solairuko lanak hasiko dira, hain zuzen, Lantegi Kooperatiboari dagozkion berrikuntzak. Egun erakunde hauek ari dira lanean coworking gune horretan: Azkue Fundazioa, Ikastolen Elkartea, Euskaltzaleen Topagunea, 111 Akademia eta Euskal Kulturgileen Kidegoa (EKKI).\nEuskararen Etxeko zerbitzu guztiak eskuragarri daude www.euskararenetxea.eus webgunean. Oraintsu sareratu den webgune berria da, eta bertatik Euskararen Etxeko zerbitzu guztiak kudeatzen dira.\nEuskararen Etxeak, halaber, Hi(ZKI)bridoak izeneko zikloa abiatuko du otsailetik maiatzera bitarte; kultur egitarau horrek literaturaren eta ahozkotasunaren inguruan ardaztutako zuzeneko ekitaldiak biltzen ditu; Anarik, Itxaro Bordak, Ibon RG-k eta Txakur Gorria Sormen Kolektiboak parte hartuko dute, besteak beste. Ekimenean hainbat eragilek parte hartu dute: Booktegi, Lanku eta Loraldia.\nBost ekitaldi biltzen ditu eta hiru estreinuak izango: Muga Anfetamiña Xabier Montoiaren lehen liburuan oinarritutako eta Gaztelupeko Hotsak diskoetxeak argitaratutako egitasmoa; Habiak, Anariren lan homonimoan oinarritutako arte erakusketa kolektiboa, Anari taldeak zuzenekoa joko du; eta azkenik, Txakur Gorria Sormen Kolektiboak aurkeztuko duen Orainminean ikuskizuna, artea eta bertsolaritza batzen dituen bertsolaritzaren genealogia feminista posible bat.\nLehenengo ekitaldia otsailaren 27an egingo da, Buztinezko etorkizuna, Itxaro Borda irakurketan, Ibon RG musikan Booktegirekin lankidetzan. Hi(ZKI)bridoak zikloak bosgarren ekitaldi bat ere jasoko du, bertso saio literarioa: Mari Luz Esteban, Maialen Lujanbio eta Miren Amuriza.\nKatixa Agirrek, Euskararen Etxean\nAzkenik, eta Booktegik antolatuta, ostegunean, Katixa Agirrek Festa gonbidatua ipuin-bildumaren solasaldi-emanaldia egingo du. Booktegik halaber, liburu hori argitaratuko du egun berean bere plataforman. “Agirrek ipuinetako bat bizpahiru zatitan irakurriko du; etenaldietan, idazle edo kazetari batek galderak egingo dizkio Katixari; bukaeran, entzuleek galderak egiteko aukera izango dute”. Ekitaldia 19:30ean hasiko da eta irekia da. Booktegik beste hiru ekitaldi onduko ditu Euskararen Etxean.


Zientziaren eta teknologiaren mugarri esanguratsuei buruzko prestakuntza mintegiak.\nIkasleek beren ikerketa dagokion testuinguruan kokatzen ikasi eta zientziaren oinarriak aztertzen dituzte.\nMintegiak aurrez aurrekoak direnez, sinadura bidez kontrolatuko da bertaratzea. Ikasleek jarduerari buruzko txosten libre bat egingo dute, ebaluatua izango dena.\nTesi zuzendariek ziurtatu beharko dute doktoregaiek honako hauek entregatzen dituztela: - Doktoregaiak egonaldia egin izanaren ziurtagiria. - Egonaldian eginiko jarduerei buruzko txostena, ikasleak eta jardueraren gainbegiraleak sinatuta. - Egonaldiaren ondorioz lankidetzan egindako argitalpen edo hitzaldiak. - Doktoregaiek atzerriko unibertsitate eta ikerguneetan egindako hiru hilabetetik goragoko egonaldien kasuan, nazioarteko tesia egiteko proposamena, hala dagokionean.\nHitzaldiak bilera zientifikoetan\nMugaz gaindiko mintegia. Mintegi honetan, UPPAko Zientzietako Doktorego Eskolako eta Doktorego programako doktoregaiek beren emaitzak aurkezten dituzte, eta lankidetzarako aukerak zabaltzen dira.\nMintegi honetan, doktorego programako eta UPPA unibertsitateko Zientzia Esperimentalen programako doktoregaiek parte hartzen dute.\nTratándose de una nueva actividad se desconoce a ciencia cierta los resultados que se lograrán\nJardueraz arduratzen den irakasle batek hari buruzko txosten bat egingo du. Ez da azterketarik egitea aurreikusten.


'Inun' kantautorearen kontzertua maiatzean Bilboko Euskararen Etxean - Erran.eus\n'Inun' kantautorearen kontzertua maiatzean Bilboko Euskararen Etxean\nBabestutako edukia 2018-05-05 10:45\nJon Benitoren 'Aingurak erreketan' poematik hartu du titulua Inunek\nMaiatzaren 24an dute hitzordua, 20:00etan, Bilboko Euskararen Etxean\nMikel Inunziaga Inun kantautoreak kontzertua eskainiko du Euskararen Etxean (Bilbo) maiatzaren 24an, (20:00ak inguru), Azkue Fundazioak antolatuta. Gitarra eta ahotsa lagun etorriko da musikari zornotzarra. Berreginez eta Da Nola lanen ostean hirugarren diskoa argitaratu berri du Inun abeslariak: Aingurak.\nAingurak diskoaren aurkezpen egunean, Lutxo Egia idazleak honakoa esan zuen: "Aingura, indar handiko irudia da. Izan ere, zeintzuk dira gure aingurak? Denok estekatzen gaituzten aingurak badaude, denok ditugulako. Baina era berean, aingura zerbait positiboa ere bada, sendotasuna erakusten baitu, deribaren kontrako elementua baita, eta orekarako giltza ere bai. Hain zuzen ere, atera berri duen diska honetan, nik oreka ikusten dut".\nDiskoaren izenburua Jon Benitoren Aingurak erreketan poematik hartu du titulua Inun-ek: "Poema hura irakurri nuenean pentsatu nuen: hauxe musikatu egin behar dut". Eta hala izan da. Benitoren hitzekin batera beste idazle eta lagun batzuen hitzak jaso ditu "artisau-lana" den disko honetan, besteak beste, Iñaki Mendizabalenak edota Iñigo Astizenak. Azken idazle horrena da hain zuzen ere, harrera paregabea izan duen Piztia zaurituak izeneko kantaren letra.\nZornotzarraren esanetan diskoa aurreko bien "hibridazio bat" da: "Hobekuntza asko tarteko, baina lehengoaren freskotasuna eta makillaje gutxi ditu, eta bigarrenaren instrumentazio landuago bat". Diskoa osatu du zortzi abestirekin, eta horien gainean zera dio: "Gaurko egoera sozialari eta norbanakoari buruzko galderak eta kritikak planteatzen ditut". Gaineratu du, ez dela tristeziaren apologia bat, ez zuela oso "disko iluna" egin nahi, eta kanta "gogorrak eta pisutsuak" musikarekin "leundu" dituela.


Deurika 1917 - Aroztegia 2021 - Garaigoikoa\nHasiera » Sailkatu gabea » Deurika 1917 – Aroztegia 2021\n1917. urtea, Deurika baserria, Derio. Bilboko udaletxe plazatik 10 kilometrotara. Juan Luis eta Udane Goikoetxeak idatzi duten “Geldoko koplak” izeneko liburuan esaten da Indalecio Prieto buruzagi sozialista ostenduta egon zela Deurika baserrian, Geldoetarako bidean. Eta han bizi zela 70 urte inguruko pertsona bat, eta hark ez zekiela gaztelaniarik. Orain dela 104 urte Bilbotik 10 kilometrotara euskaldun elebakarrak!\n2021. urtea, Deurika baserria, Derio. Autoz Bilboko udaletxe plazatik 15 minutura (trafiko barik). Baserria zutunik dago, baina abandonatuta (antza gutxi barru lekuz mugituko dute baserriko lurrak Parke Teknologikoak bereganatuta). Jakina, Deurikan eta inguruetan ez da euskaldun elebakarrik. Are gehiago, Derion eta inguruetan gaztelania da jaun eta jabe, andre eta jabe.\n2021. urtea, Lekaroz, Baztan. Aroztegia izeneko hirigintza proiektu basatia martxan jarri nahi dute. Luxuzko etxebizitzak, hotela eta golf zelaia (Derion ere badugu horren berri, gurea Mantuliz deitzen da baina). Eta inork gutxik egiten du berba horrek izan dezakeen inpaktu linguistikoaz (bestelako inpaktuez gain, jakina). Eta, bitartean, lurraren defentsan, herritarrak.\n2121. urtea, Lekaroz, Baztan, Deurika, Derio. Historiaren orrialde hau ez dago oraindik idatzia eta, hein batean, gure esku dago. Muina lurra eta euskara dela ahaztu barik. Orduan eta orain eta gero. Lurra eta hiztunok.


Txinako wolframio karburoaren fluxu kaiolak fabrikatzea eta fabrikatzea | N&D Carbide\n* Wolframio karburoa, kobaltoa / nikel lokailua\n* Higadura higatzailea\n* Pertsonalizatutako zerbitzua\nTungsteno karburoa oso erabilia da makineria industrialetan, higaduraren aurkako tresnerian eta korrosioaren aurkakoetan. Wolframio karburoa aurpegi gogorreko material guztietan beroari eta hausturei aurre egiteko materialik onena da.\nTungsteno karburoaren fluxu-kaiolak higadura baldintza korrosibo eta higatzaileetan erabiltzeko konfigurazio eta zehaztapen ugaritan. Diametroaren zuloarekin zehaztasunez diseinatuta daude, gasa eta petrolio fluidoak erraz transferitzeko. Guk eskaintzen dugun emari-kaiola diametrozko zulo batekin diseinatuta dago, gasak eta petrolio fluidoak erraz transferitzeko. Egitura sendoa eta funtzionamendu efektiboa dira merkatuetan bidaltzen dugun emari-kaiola eskaera handiaren arrazoi nagusiak. Itogin-karburo iturriaren kaiola itoginetarako balbuletarako petrolio industriaren hareal.\nAurreko: Choke Stem eta Seat\nHurrengoa: Tungsten Carbide Diskoa Balbularako\nTungsteno karburo murgildu elektrikoetarako ...\nTungsten karburoaren neurrira egindako piezak oliorako ...


Roman eta Julieta – Borobil Teatroa\nAntzezlana: Roman eta Julieta\nAntzezlan hau originala da. Iñaki Rikartek idatzia eta ibilbide profesional luzea duten aktoreak ditu protagonista bezela. Antzezlana aktoreek momentu bakar batean ere uzten ez duten espazio eszeniko bakarrean gertatzen den komedia da. Gainera, ikusleek aktiboki parte hartzea lortzen dugu, familiako dramaren lekukoak baitira, auzokideak bezala.\nAktoreak: Jose Ramon Soroiz, Tanya de la Cruz, Ainhoa Aierbe, Asier Sota, Alazne Etxeberria\nRoman 80 urteko gizona da eta bere emaztearen heriotzarengatik oso deprimituta dago. Agureak menpekotasun fisikoa du eta bere hiru seme-alabak txandaka joaten dira eguneko 24 orduetan laguntzeko. Hiru hilabeteren buruan, umeak nekatuta daude eta, egoitza batean toki bat itxaroten duten bitartean, Julieta etorkin irregularra kontratatzea erabakitzen dute auzoko parrokoaren aholkuz, nahiz eta Romanek uko egin dion beti bere seme-alabak ez diren batek zaintzen uzteari.\nEgoera honek haurrak beren iraganarekin, frustrazioekin eta liskarrekin eta, batez ere, erabateko gainbeheran dagoen aitaren autoritarismoarekin aurrez aurre jarriko ditu. Maitasuna piztuko da, baina gutiziak, harrotasunak, arduragabekeriak, aurreiritziak eta beldurrak eragotzi egingo dute jarraitzea. Itsutasuna erabatekoa izango da eta patua nagusituko da tragediak bakarrik egiten duen indarrarekin.


IRATI OZAETA, UDAL SARIAREN IRABAZLE\nSolokoetxen bost urte daramagu Agenda 21eko proiektuan sarturik eta azken bi urteetan Kontsumo arduratsuaren gaia jorratzen. Ekintza mota asko egin ditugu honen inguruan, batzuk curriculumaren barruan eta beste batzuk curricu-lumetik at.\nAurten Udal diagnostikoaren faserako pentsatu genuen Bilbo -gure hiria- aztertzea eta ildo honetatik hainbat ekintza garatzen joan gara, besteak beste hurrengoak:\n· Bilboko antzinako argazkiak ikusi, agendako laguntzaile taldearekin.\n· Bilbon zehar ibilaldi bat egin argazkiak ateratzen, antzinako eta gaurko hiria konparatu eta gero Udaletxera gure eskari eta konpromisoak eraman ahal izateko, hau ere agendako laguntzaile talde txiki batekin.\n· Eta azkenik 3.DBHko ikasleei etorkizuneko hiri jasangarri baten irudikapena egitea proposatu genien. Horrela udal mailan konbokatutako irudi lehiaketa batean parte hartuko zuten.\nEta hau poza gure Irati Ozaeta lehiaketa honen sariaren irabazle jakin izan dugunean.\nKaixo Irati jakin izan dugu agenda 21ekin erlazionaturik sari bat irabazi duzula. Kontatu ahal diguzu zer dela eta? Zer egin duzu?\n3.mailako ikasle guztiok “hiri jasangarri” baten irudia egin behar izan dugu, eta gero Bilbo mailan antolatutako lehiaketa batean parte hartu.\nZeinek proposatu zizun lehiaketa honetan parte hartzea?\nAlaznek, plastikako irakasleak, proposatu zigun 3.mailako guztiei. Lehenbizi gelako lan bezala, baina baita Agenda 21eko proiektu-aren lehiaketan partaide izateko ere.\nZein irizpideak jarraitu dituzu irudi hori egiteko?\nA4 tamainako lana izan behar zen eta hiri jasangarriaren ezaugarriak argi adierazi. Ezaugarri hauek ondorengoak izanik: energia berriztagarriekin hornituta, aisialdi-rako eremuak eduki, garraio ez kutsako-rrak...\nZer irabazi duzu? Eta nola sentitzen zara?\nEz da izan betiko estiloko saria. Badirudi datorren ikasturtean, 2011-12ko udal agenda-ren azalean agertuko dela nik egindako irudia. Benetan pozik nago.\nUste duzu zeozer ikasi duzula?\nLehen ez nekien ondo zer zen jasangarritasunaren kontzeptua. Orain uste dut hobeto ulertzen dudala. Irudia egiteak ere pentsarazi dit nolako hirian gustatuko litzaidake bizitzea. Eta nire eskuetan badagoela zeozer egitea.\nAgenda 21eko arduraduna\nArgitaratzailea NAGUSIA noiz 16:12


Ondare etnografikoa Arguedasko kobazuloak Arguedas Tartea 8 Km.\nPlazak Foruen Plaza Tudela Tartea 20 Km.\nArkeologia aztarnak Arradako Eremua Murillo el Cuende Tartea 35 Km.\nMonasterioak Fiteroko monasterioa Fitero Tartea 43 Km.\nGazteluak/Jauregiak Erriberriko Jauregia Olite Tartea 47 Km.\nMonasterioak La Olivako Monasterioa Carcastillo Tartea 48 Km.


Txikipedia:Charles Dickens - Wikipedia, entziklopedia askea.\nLandport (en) eta Portsmouth 💀\n1870eko ekainaren 9a\nGads Hill Place (en) eta Higham (en) 🔨\nCharles Dickens, 1852ko erretratu batean.\nCharles Dickens XIX. mendeko idazle britainiar garrantzitsu eta ospetsuenetako bat izan zen. Bere liburuak batzuetan oso dibertigarriak diren arren, garai haietan bizitzeko zeuden zailtasun ugariak erakusten dizkigute, bereziki langile klaseko jendeak zituenak. Haren liburuek oso ezagunak izaten jarraitzen dute gaur egun.\nCharles Dickens 1812ko otsailaren 7an jaio zen, Portsmouthen, Ingalaterrako hego itsasertzean. Haren familia Londresera joan zen bizitzera 1822an. Dickensen familiak askotan diru arazoak zeuzkan eta aita kartzelan sartu zuten zor batzuengatik; horregatik, 13 urterekin, Charlesek denbora batez eskola utzi behar izan zuen fabrika batean lana egiteko. Geroago, egoera hartan ezagutu zituen lan baldintza zailei buruz idatzi zuen.\nDickens eskolara itzuli zen, aita zorrak ordaindu ondoren kartzelatik irten zenean, baina handik hiru urtera behin betiko utzi zuen eskola bulego batean lanean hasteko. Urte betera kazetari lan bat lortu zuen auzitegietan, eta hori izan zen haren idazle ibilbidearen hasiera. 1833an istorioak eta artikuluak idazten eta izengoiti batekin aldizkari eta egunkarietan argitaratzen hasi zen. Lehenengo eleberria, The Pickwick Papers, 25 urterekin argitaratu zuen eta irakurle asko lortu zituen.\nBizitzan zehar 15 eleberri argitaratu zituen, horietako batzuk oso ospetsuak eta oraindik irakurle askorekin. Oliver Twist liburuak (1838) Londresko kaleetan bizi den umezurtz baten istorioa kontatzen du. Obra honek ospe handia eman zion, hala Ingalaterran, nola AEBetan. 1842an Dickens bere emaztearekin Estatu Batuetara joan zen bere liburuen irakurketak egitera. Herrialde horretan egon zen bitartean, esklabotasunaren aurkako jarrera erakutsi zuen.\nEguberri kanta (1843) garai guztietako gabon istoriorik ospetsuena bilakatu zen; eleberri honen pertsonaia nagusia Ebenezer Scrooge agure diruzale eta ipurterrea da, mamu batzuen bitartez azkenik Gabonetako izpiritua aurkitzen duena. Eleberriak kritika soziala egin nahi zuen, Ingalaterrako jende pobreenak sufritzen zuen egoera zaila erakusteko. Horrekin sekulako arrakasta lortu zuen; enpresaburu amerikar batek, liburua irakurri ondoren, bere langileei oporretako egun estra bat eman ziela ere kontatzen da. Liburu hau Dickensen obra ezagun eta maitatuenetakoa da oraindik ere.\nBeste eleberri bat, David Copperfield (1850) izenekoa, zati batean Dickensen haurtzaroan oinarrituta dago. Ondorengo bere liburu askotan, Dickensek arazo sozialei buruz idatzi zuen; adibidez, bere Garai zailak (1854) eleberrian, fabriketako langileek aurre egin beharreko arazoei buruz dihardu.\nAzken urteetan, Dickensek gutxiago idatzi eta arrakasta txikiagoa lortu zuen bere liburuekin. 1859an Bi hiriren historia argitaratu zuen: Frantziako Iraultzari buruzko eleberria da. Geroago, 1860 eta 1861 artean beste eleberri bat argitaratu zuen: Itxaropen handiak.\nTren istripu bat izan zuen 1865ean eta sekula ez zen erabat suspertu. Bere egoera hauskorra gorabehera, bidaiatzen jarraitu zuen hil baino denbora gutxi lehenagora arte. 1870eko ekainaren 9an hil zen, 58 urte zituela. Londresko Westminster abadian dagoen Poeten Txokoan lurperatua izan zen, bere hilobiaren inguruan milaka pertsona bilduta zeudela.


Noiz ikusi zenuen aurreneko aldiz opera bat?\nDonostiako Orfeoiko lagun batzuekin Bilbora joan nintzen, 17 urterekin, Verdiren Rigoletto ikustera. Izugarrizko zirrara eragin zidan antzerkiaren eta musikaren uztarketa hark, eta garbi-garbi ikusi nuen huraxe egin nahi nuela. Ekitaldi hartan, paper nagusia Paolo Gavanelli baritonoak jokatu zuen, eta iaz La Traviata berarekin abesteko aukera eduki nuen, oso berezia izan zen niretzat.\nLeipzigeko Operan 2009ra arte egon zinen, baina gero zeure kasa ibiltzea erabaki zenuen. Zergatik?\nGarai hartan, beste leku askotan ere abestu nuen: Frantzian, Ingalaterran, Suitzan, Belgikan... Une batean, Leipzigen jarraitzeko denborarik eta gogorik gabe sentitu nintzen. Kontratu iraunkorra duzunean, astebetean agian hiru opera abestu behar dituzu. Erritmo gogorregia da lana ondo egin ahal izateko. Oso perfekzionista naiz eta frustrazio puntu bat sentitzen hasi nintzen, ezin niolako neure buruari % 100 exijitu. Opera berri bat prestatzen ari nintzela, egunean sei-zazpi orduko entseguak eginez, larunbat batean Mozarten Die Zauberflöte operako Pamina pertsonaia abestu behar izan nuen. Lau-sei hilabete neramatzan paper hura egin gabe, baina bat-batean emanaldi hori tokatu zitzaidan. Kontzentrazio aldetik oso gogorra egin zitzaidan prestatzen ari nintzen opera utzi eta pertsonaia neure egitea. Orduan erabaki nuen Leipzigekoa uztea, hilabete oso bat opera bakar batean erabat kontzentratu eta perfekzioa lortzen saiatzeko.\nOpus Lírica sortu zenuen, Donostian, Andrea Albertin italiarrarekin. Zein helbururekin?\nDonostian ez zegoenez opera denboraldirik, proiektua aurkeztea pentsatu genuen. 2012an hasi ginen prestatzen, eta handik bi urtera eskaini genuen lehen emanaldia, L’elisir d’amore. Hil honetan bertan aurkeztuko dugu hurrengo denboraldia.\nDagoeneko hiru urte daramatzazue martxan. Nolakoa da balorazioa?\nIzugarria, zentzu guztietan! Bizitza osorako esperientzia da, neuretzat oso positiboa izan da, heldutasuna eman baitit eta pilo bat ikasi baitut arlo askotan. Izan ere, horrelako proiektu bat abiatzen duzunean, finantzaketarik eta diru-laguntzarik gabe, denetik egin behar duzu. Nik, lehendabiziko operan, abestu egin nuen, azpitituluak euskarara eta gaztelaniara itzuli, afixak eta webgunea diseinatu, afixok paretetan itsatsi... Andrea eta biok bakarrik hasi ginen proiektua aurrera ateratzen. Pixkanaka joan gara taldea osatzen, kide guztiak hemengoak dira, eta orain beste gauza bat da. Profesionalizatu egin dugu, helburua hasieratik izan delako arlo bakoitzerako ahalik eta profesional onenak lortzea. Hori oso zaila da dirurik gabe; beraz, ahal bezala egiten dugu aurrera. Laguntza badugu, baina oso txikia: Foru Aldundiarena, Donostiako Udalak uzten digun antzokia... Hala ere, ez gara iristen, gehiago behar da, opera defizitarioa delako. Nahiz eta sarrera guztiak saldu, Victoria Eugenia antzokia beteta ere, ez ditugu gastu guztiak ordaintzen. Opera diruz lagundu behar da, bestela ezinezkoa da.\nNabaritu duzue hiru urteotan ikusle kopuruaren gorakada?\nBai, asko. Hasieran, jendea eszeptiko samar zegoen, ez zekielako oso ondo nor zebilen antolakuntzan. Jendeak kalitatea nahi du, publikoa ez da tontoa. Hori niretzat oinarrizkoa izan da proiektu honetan: zerbait egitekotan, izan dadila kalitatezkoa. Berriro diot kalitatea zaila dela dirurik gabe. Asko nabaritu dugu jendea hasia dela konfiantza izaten, ekimenaren lagun ere egin zaizkigu eta gero eta jende gehiago etortzen da. Opus Lírica erakusten ari da opera ez dugula edonola egiten, baizik eta saiatuta, jantzi onekin, eszenografia zainduaz eta abar.\nOpera krisian dagoela esango zenuke?\nMomentu honetan, dena dago krisian. Krisialdi ekonomiko batean, kulturak sufritzen du aurrena, uste delako, gaizki uste ere, kultura ez dela ezinbestekoa. Baina ez da egia; alderantziz, zenbat eta krisi larriagoa, orduan eta kultur premia handiagoa, jendea alaitzeko eta arazoak ahazteko. Halere, aurrekontuetan kultura arloa murriztu ohi da lehenengo. Horren barruan, opera garestienetakoa da, dena biltzen duelako: orkestra, antzokia, abesbatza... Beraz, hain garestia denez, murriztu eta murriztu.\nNoiz arte duzu agenda betea?\nAgenda luzarora beteta edukitzea beste garai bateko kontua da. Nik eduki izan dut hiruzpalau urte lehenagotik, baina orain gero eta gutxiago gertatzen da. Abeslari gehienek esango dizute gero eta beranduago programatzen dela, eta gero eta aurreikuspen gutxiago izaten dugula. Une honetan, Opus Líricarekin dut agenda betea, erabaki baitut momentuz opera gutxiago egitea eta horretan gehiago jardutea, oso kontent nagoelako proiektuarekin. Ikusiko dugu zer gertatzen den aurrerantzean, baina bi ume ere baditut eta asko bidaiatu dut. Hamabost urtez ibili izan naiz hara eta hona, herrialde askotan, eta, oraingoz, ez dut halakorik nahi nire bizitzan. Oso gustura nago Leipzig eta Donostia artean saltoka, eta pilo bat proiektu dut, kontzertuak gehienbat. Bide horretatik joan nahi dut.\nZein proiektu dira horiek?\nAlemanian, hango gitarra jotzaile batekin, Franz Schuberten abestiez osatutako egitaraua prestatzen ari gara, eta asko ari naiz gozatzen. Lehenengo zatia alemanez egiten dugu, pianorako sortutako kantak gitarraz joz. Bigarren zatia, berriz, gaztelaniaz, Manuel de Falla eta García Lorca, gitarra eta ahotsa. Bestalde, orain arte ez diot inori esan, baina duela sei bat hil gitarra jo-tzen eta konposatzen hasi nintzen, neure kasa. Kontua modu naturalean sortu da, eta pixkanaka forma hartzen hasi da. Lagun batek bota zidan erronka, eta nire lehen erreakzioa izan zen horretan ez nekiela erantzutea, baina konturatu nintzen neure buruari trabak jartzen ari nintzela, eta azkenean proba egin nuen. Egun batean, testu bat etorri zitzaidan burura, idatzi eta gitarra hartu nuen. Melodia bat irten zitzaidan, oso xumea, hiru akordekoa... Harrezkero, beste batzuk egin ditut eta orain baditut sei-zazpi kanta. Horiek lantzen eta hobetzen ari naiz, eta badut kontzertu txiki bat egiteko moduko proposamen bat. Bitxia da, baina kanta bat frantsesez atera zait, eta gainontzekoak gaztelaniaz.\nAlemanian bizi arren, 2008an Bihotzeko Amalur diskoa egin zenuen euskaraz, Itziar Barredo eta Pello Ramirezekin. Orain, Artxipielago ikuskizuna sortu da...\nNiretzat beti izan da oso garrantzitsua nire jendearekiko harremanari eustea, euskal musika eta euskaraz abestea izugarri gustatzen zait. Argi dut euskara oso garrantzitsua dela niretzat, eta seme-alabekin ere euskaraz hitz egiten dut, nahiz eta Alemanian bizi.\nNola sortu zen Artxipielago?\nGerman Ormazabalek hasi zuen, eta deitu zidanean berehala esan nion baietz. Gero, ideia bera eduki genuen biok, alegia, lehenengo zatia klasikoagoa eta bigarrena modernoagoa egitea. Niri ilusio handia egiten zidan, betiko kantuez gain, modernoagoak ere abesteak. Adibidez, Ilargia, Txoria txori, Nere herriko neskatxa maite, Euskal Herrian euskaraz... errepertorio hori beti eduki izan dut oso barruan, ilusio handia egiten zidan horiek kantatzeak. Bertsolaritza eranstearena, berriz, ez da berria izan niretzat. Andoni Egaña oso malgua da, Donostiako Hamabostaldian berarekin kontzertu batzuk eginda nengoen. Gozamena da harekin lan egitea. Pello Ramirez, Garikoitz Mendizabal eta Belen Ibarrola ere hor daude. Oso pozik gaude publikoaren erantzunarekin, eta kontzertu asko atera zaizkigu.\nZergatik ez da sortzen opera lanik euskaraz?\nEgin, egiten dira, baina ez asko. Iaz aurkeztu zuten Altzoko Haundia, haurrentzako opera, txotxongiloekin, eta egon badago halako konposizioren bat edo beste. Halere, opera modernoak musikalak dira, operaren eboluzioak musikaletarantz jo du. Les Misérables eta horrelako musikalak dira, gaur egun, operaren eboluzio logikoa, beste erritmo batzuekin eta mikrofonoaz abestuta. Bestela, obra garaikide batzuk ere badaude, Finlandian-eta dezente produkzio dago, baina batez ere kontzertuetan eskaintzen dira, ez opera moduan.\nJokatu duzun pertsonaiarik kutunena? Violetta, La Traviata obrakoa.\nNoiz debutatu zenuen operan? 22 urterekin, Donostiako Victoria Eugenia antzokian, El caserio zarzuelan parte hartu nuen. Operan, bere horretan, 26 urterekin, Leipzigen, Wagnerren Tannhäuser obrako paper txiki batean.\nLehen lana protagonista nagusi? Le nozze di Figaro obrako Susanna. Pertsonaia hori abestu izan dut gehien nire ibilbidean: 70 bat emanaldi sei produkziotan.\nInoiz joan ez denarentzako operarik egokiena? Mozart da hasteko egokiena, Die Zauberflöte, adibidez, edo Rossiniren Il barbiere di Siviglia... Izan dadila arina; luzea eta drama handia ez, behintzat, Wagner ez.\nSoprano bat? Diana Damrau alemana, oso artista ona da.\nBiharko egunkarian irakurri nahiko zenukeen berria? Siriako gerra bukatu eta gauzak bere onera itzuli direla.\nZer ikusten duzu ispiluaren aurrean jartzen zarenean? Kar-kar! Donostian opera denboraldia sortu nahi duen ero bat!\nNola ikusten duzu zeure burua 20 urte barru? Orain bezala, musikari lotua, proiektu berriekin...\nMusikarekin zerikusirik gabeko zaletasunik? Tenisa eta irakurtzea.\nZerk ematen dizu lotsa? Gero eta gauza gutxiagok, baina abestean estropezu egiteak edo.\nEta amorrua? Gezurrak eta manipulazioak.\nZein kontzertutara joango zinateke? Gaur egungo kantautoreak gustatzen zaizkit: El Pau, El Kanka, La Otra, El Jose... Kontzertu intimoak atsegin ditut, gitarra batekin, jende gutxirekin...\nAgertokira irten aurreko maniaren bat? Tai txi egiten dut igo aurretik, gorputz osoa berotzeko, ez ahotsa bakarrik.\nSekreturik bai ahotsa zaintzeko? Ez dut ezer berezirik egiten. Hori bai, bizpahiru urte daramatzat inolako botika sintetikorik hartu gabe. Beraz, jengibrea, eztia, propoliak... baliatzen ditut. Oro har zaintzen naiz: elikadura, bizimodu ordenatua...\nZuk jokatu nahi izateko pertsonaia batek eduki beharreko ezaugarria? Nire ahotserako egokia izatea. Hortik aurrera, berdin dit.\nKanpoan bizi arren, ez duzu euskara ahaztu. Zergatik ikasi euskara? Gure ezaugarria delako, gure kultura, bereizten gaituena.\nNolakoa da Ainhoa Garmendia, bi hitzetan? Burugogorra, kar-kar! Langilea, perfekzionista...


Osakidetzarekin hitzarmena | Medikuntzako Ikasleak\nOsakidetza eta Euskal Herriko Unibertsitatearen arteko hitzarmena\nUrteak badira lehen zirriborroa prestatu zenetik, hogei bat urte gutxienez, eta hiru edo lau egon dira azkenean onartu eta sinatu egin den arte. Baina lehenik eta behin, zer da kontzertua/hitzarmena/konbenioa?\nEuskal Autonomia Erkidegoko Ospitaleetan Medikuntzako Bigarren Zikloa irakastea ahalbidetu eta arautzen duen EHU eta Osakidetzaren arteko hitzarmena da.\nBaina orain arte non ikasten zen ba bigarren zikloa?\nArazo ugari medio, ospitaleetako Irakaskuntz Guneetan irakasten zen bigarren zikloa, baina egoera guztiz alegal batean. Alegia, Basurtuko Ospitaleko administratzaileak argi indarra zein ura moztu zezakeen IGan, edo medikuntzako ikasle ez zen edozein joan zitekeen praktika klinikoetara, horrek zekartzan arazoak aipatu gabe.\nArazo puntual horiez gain zertarako behar zen hitzarmena?\nArgi dezagun lehenik eta behin hitzarmen hori edukitzea derrigorrezkoa dela 86 Erreget Dekretuak dioenaren arabera. Gainera 2010ean ANECA (Agencia Nacional de Evaluación de Calidad y Acreditación) geure ikasketa plan berria aztertzean (titulazioa edo gradua homolagatu ahal izateko) hitzarmen hau edukitzea guztiz beharrezkoa dela, legeak dioelako eta estatu osoan hitzarmenik gabe geuden bakarrak ginelako.\nBesteak beste azken urte hauetan zenbait ikaslek euren titulua inguruko erkidegoetan homolagatzeko arazoak izan dituzte, gehien bat geure praktikak Ospitale Unibertsitarioetan egiten ez zirelako. Tontakeria dirudien arren, hitzarmenik gabe ez dago ospitale unibertsitariorik, ez hori gabe ez dago titularik.\nOnurarik ekarriko al du hitzarmenik? Bigarren zikloko arazoak konpondu ahal izango ditu?\nGeure elkartea ikuspuntu pragmatiko bat izanagatik ezaguna den arren, hori espero dugu. Hitzarmena testu legal huts bat besterik ez den arren hau betearazteko tresna ugari jartzen ditu, besteak beste Unibertsitateak eta Osakidetzak osaturiko Batzorde Mixto bat.\nBaikorregi izan barik, honakoak dira hitzarmenak ekar ditzakeen zenbait onura:\nIrakasleek euren ogibidea eta irakaskuntza uztartzeko tresnak eskaintzen ditu.\n”Praktiketako irakaslea” izeneko lanpostua sortuko du, praktiken irakaspenaz arduratuko dena soilik. Ziurrenik bigarren zikloko praktiken arazoa konpontzeko neurririk aproposenetarikoa.\nPlazak “ad personam” lotuko dira, alegia, oftalmologiako katedraduna klinika pribatu batera joanez gero ezingo du bere katedra eraman, bere osakidetzako plaza utziko lukeelako.\nIG bakoitzak Ikerketa Gune bat izan beharko du, bereziki interesgarria litzatekeena tronkalitate sistema berrirako.\nOsakidetzak Euskal Herriko Unibertsitatearen eskura jarri beharko ditu osasun zentru guztiak, alegia praktika klinikoak ospitaleetan egin beharrean solik bestelako zentrutan egin ahal izango dira.\nEuskalduntzerako neurri zehatzak eskaintzen dira, ospitaleetan ez dauden (herri txikietako medikuak adibidez) osagileek erraztasunak izango dituzte leku aldaketak izango eta euskera, zein ikerketa egitea puntuatu egingo da


Afrika | Garapenerako lankidetza, ALBOAN\n"Aquel no era yo" laburmetraia aurkeztu da Bilbon!\nBehintzat 15 herrialdek jarraitzen dute haur soldaduak erreklutatzen\nMunduan milaka haur soldaduk bizi duten egoera salatzeko “Aquel no era yo” dokumentala aurkeztuko zen asteazken honetan, otsailak 15, Bilboko Alondegian. Proiekzioaren ostean errealitate lazgarri horren inguruko eztabaida izan zen, Mateo Aguirre jesuita eta ALBOANeko Mari Tere Guzmánen presentziarekin.\nMilaka umek hartzen du parte egunero gatazka armatuetan, muturreko egoeretara bultzatzen dituzte, ankerkeriak egiteko tresna moduan erabiltzen dituzte, tratu txarrak jasotzen dituzte, bortxatzen dituzte eta hilketen lekuko izaten dira. Ez dago daturik munduan diren ume soldaduen kopuruari buruz, baina gaur egun gutxienez 15 herrialdetako gobernu eta talde armatuk errekrutatzen dituzte adingabeak.\nMateo Aguirre, jesuita eta ALBOANeko kidea, EITBn mintzatu da Kongoko Errepublika Demokratikoan haur soldaduen errealitatearekin azken 40 urteetan bizi izan duen experientzia kontatzeko. >\nElkarrizketa SER katean. Zine zuzendari bat eta jesuita bat haur soldaduen gainean berba egiten.\nEzagutu errealite hau eta egin zure aportazioa gure Web orrian –>\nThis entry was posted in Giza eskubideak, Hezkuntza, Parte hartu and tagged Afrika, alboan, garapena, Hezkuntza, jesuitak, Ume soldaduak on 20 February, 2012 by Alboan.


Euskal Museoak “Museoko kontuak; atzokoak eta gaurkoak” hitzaldi-zikloa aurkezten du\nHilean behin egingo dira hitzaldiak, eta euskal kulturaren eta tradizioen arloko gai garrantzitsuak jorratuko dituzte\n“Creando vasijas / Ontziak sortzen” izango da martxokoa, eta zeramika izango du hizpide\nJarduera doakoa izango da, eta martxoaren 11n egingo da, 18:00etan, museoko klaustroan\nParte hartzeko, gonbidapena hartu behar da erakundearen webgunean [www.euskalmuseoa.eus]\nBilboko Euskal Museoak “Creando vasijas / Ontziak sortzen” hitzaldia eskainiko du martxoaren 11n, 18:00etan. Bizkaiko erakundea egunotan aurkezten ari den “Museoko kontuak; atzokoak eta gaurkoak” hitzaldi-ziklo berriaren barruko solasaldia izango da.\nJarduera horren bidez, hilean behin topaketa bat egitea da asmoa, euskal kulturaren zenbait alderdi aztertzeko eta sakontzeko. Hainbat gai egongo dira: jaiegun jakinak, gure historiari dagozkion objektuak… Helburua, beste behin ere, Museoak gordetzen duen bilduma ukigarria zabaltzea da, baita euskal tradizioaren inguruko alderdi ukiezinak ezagutzea ere.\nOraingo honetan, gizartean/artearen historian oinarrizko elementua den buztinaren mundura joko du jarduerak.\nHitzaldiak aukera emango du denboran bidaia egiteko, ontziak sortzearekin lotutako tradizioetan zehar. Egunero erabiltzeko objektuak, produktuak biltzeko edo elikagaiak prestatzeko. Baita mahairako ontzi modura edo diseinuko eta estatusa adierazteko elementu modura ere, gizarte eta garai historiko bakoitzean.\nEuskal Museoko zeramika-bildumak aukera ematen du alderdi horiei guztiei buruzko atzerabegirakoa egiteko, eta, aldi berean, prozedura zientifikoak ezagutarazten dizkigu, gure kultur nortasuna aztertzen laguntzeko.\nHitzaldian, artisautzako zeramikaren eta zeramika industrialaren fabrikazio-moldeak aztertuko dira, baita askotariko tresnak egiteko erak eta modak ere. Era berean, labeak, buztinolak eta fabrikak non zeuden erakusten duen mapa geografiko batez gozatzeko aukera egongo da; eta, era berean, azpimarratu egingo da zer lehengai erabili izan diren, historiaurreko eta geroko aro historiko guztietako bizimodua ulertzeko ezinbestekoa den jarduera horretan.\nItziar Aloria espezialistak emango duen hitzaldi hau, dagoeneko, Euskal Museoko gaiekin zerikusia duten eta urtean zehar egingo diren hitzaldi-sortaren barruan dago.\nCOVID-19ak eragindako osasun-arloko egoera dela-eta, erakundeak hitzaldia egin ahal izateko behar diren neurri guztiak hartu ditu: tenperatura eta edukiera kontrolatzea, parte-hartzaileen arteko distantzia, eskuak desinfektatzea, eta abar.\nParte hartzeko doako gonbidapena eskuratu beharra dago, Euskal Museoaren webgunean (www.euskalmuseoa.eus).\nAzken batean, “Creando vasijas / Ontziak sortzen” hitzaldiak euskal erakunde honen bilduma eta bere historia hobeto ulertzen lagunduko die bertaratzen direnei.


Morro de Sao Paulo eta bueltako bidea - bizkaie.biz\nEuskaldunok munduan III. urtea // 85. zenbakia\nEuskal Herria zerutik ikusi dot: iluna, urdina, euria, kotxeak eta etxeak. Non geratu ete da Brasileko eguzki beroa? Aireportuan ahiztea eta lehengusinea daukadaz itxaroten. Pozgarria da familia barriro ikustea, mosuak emotea, entzutea, alboan sentidutea. Tabernan ama dago: pozik eta eder, betiko moduan. Ez da ia ezer aldatu.\nSalvador de Bahiaren aurrean dagoen isla bat da Morro de Sao Paulo. Aterpetxeko hainbat joan gara alkarregaz: Ingalaterrako neska bi, mutil bat eta bikote bat, Hamsa (Brasilekoa) eta Kroaziako mutil bi... Hamsa eta biok alkarregaz joan gara. Barkuak urten baino hamabost minutu lehenago jakin dogu agentziak ez dauala bialdu taxia portura joateko. Arin-arin, motxilea lepoan hartu eta, inoz baino pisu handiagoa dauka! Erregaluak erosten hasi nazalako izango da hori. Ganera, aurreko gaueko parrandako ajea eguzkia baino txarragoa da! Arrapaladan joan gara, igogailua hartu, bajau, barriro be arineketan eta portura ailegau gara. Azkenengoak gara!\nBarkuan zorabioa zer dan gorputzean ondo sentidu eta gero, ugartera heldu gara.\nBideak asfaltau barik dagoz, eta motordun ibilgailu bakarra dago, sastarrak batzekoa. ‘Taxi-gidariak’ portura jatortzuz, karretila bategaz. Lekua nahiko liluragarria da: ur urdina, palmondoak, landarak, etxe txikiak eta koloretsuak, txalupatxu bat arrantzan... Zeruan, hodei zuriak eta eguzki goxoa. Bertokoakaz eta lagunakaz berba egin, irakurri, idatzi eta norberaren buruagaz egon.\nUgartean hainbat hareatza dagoz, eta laugarreneraino joan naz. Leku ederra. Andra bat pasau da umeagaz, eta edateko kokoa erosi deutsat. Gero frutea euki dauan bateri aguakatea (limoia eta gatza bota deutso) eta piñea erosi deutsadaz. Bakarrik egoteko behar handia euki dot, nasai egoteko beharra. Izan be, laster Euskal Herrira joan beharko naz, eta gorputzak gogoetea eskatzen deust. Rio de Janeiron bueltarako billetea erosi neban, baina Espainiaraino bakarrik. Morro de Sao Paulon Espainiatik Euskal Herrirakoa erosi dot. Eta poza ez da sentiduten dodana hemendik joan behar nazalako. Bidaiako bizimodura ohitu naz: jentea ezagutu, leku barriak ikusi, batetik bestera ibili iparorratz barik eta bihar-etzi zehatz-mehatz zer egingo dodan jakin barik, jenteari gauza barriak entzun, beste bizimoduak ikusi eta hur sentidu...\nHainbat egun pasau eta gero Salvadorrera txalupa azkarrean joan naz. Hogei bat izan gara, danak brasildarrak, lau izan ezik: Israeleko bikote bat, neska bat eta neu. Bueltako bidaia hasi da niretzat, Morro de Sao Paulo itxi, gero Salvador itxi beharko dot eta horregaz batera Brasil, Hegoamerika eta egiten nabilen biaje zoragarria. Urten dogunean, zerua urdin egon da, gero eta hodei gehiago dagoz, ilunak ganera, eta itsasoak be zeruaren kolorea hartu dau, eta bera be gero eta ilunago dago. Olatuak gero eta handiagoak dira, eta batzuetan ez dogu ikusten zerumugea. Ikaragarria da. Holako baten pentsau dot ez garala helduko! Euria, olatuak, zeru ilun-iluna… Ez dakit inoz horrenbeste bildur sentidu dodan. Baina azkenean ailegau gara. Atzerriko neskea eta ni azkenak izan gara, eta berbetan hasi gara. Bera orain dala hiru aste ailegau da Brasilera, hiru lau hilabeterako.\nAzken egunak igaro eta gero, Hamsa Brasilekoa, Fanny Hungariakoa, Mirentxu Ipar Euskal Herrikoa eta aterpetxekoak atzean itxi behar izan dodaz, eta agur esan. Taxian, harrizko kaleak, etxe zaharrak, etxe barriztuak, asfaltautako kaleak, etxe barriak, autopistea, kotxe gitxi, iragarkiak...\nMaletak fakturau. Ezagutu dodan jentea buruan pilatzen jat… Abioian sartu, afaldu eta lo. Izartu, armozau, eta Lisboan nago. Pasaportearena pasau eta gero, polizia bat hurreratu jat eta beragaz gela batean sartu naz. Eskuko motxilea edegi behar izan dot. Non egon nazan, zer egin dodan, zenbat diru daukadan… Hamar minutu, eta joaten itxi nau. Europan nago eta zelako aldea dagoan handik hona! Ez da sinisteko be! Jentea zuriagoa da, serioagoa, frustrazino gehiago daroez aurpegietan, begietan eta ezpanetan. Zoriontasuna pelikuletan ikusten daben zeozer da: ‘egin behar dot’ asko daukie, eta ‘gura dodana’ gitxi egiten dabe. Hotz egiten ei dau: zapatak, kaltzetinak, praka luzeak, galtzerdiak, alkondarak, jerseak eta jakak. Neuk oraindino Brasileko berotasuna daukat: txankletak, minigonea eta tirantedun nikia. Lehengo polizia barriro etorri jat. Ez da etorri bakarrik. Beragaz batera kamaralari bat eta kamarea, polizia bat eta beste persona bat etorri dira. Eurekaz joan behar nazala esan deuste, motxilan eta boltsan zer dagoan aztertzeko. Erropa arruntez jantzita dagoanak gaztelaniaz daki eta azaldu deust telebistarako programa bat egiten dabilzala, aireportuetan behar egiten dauan eta bertan dabilen jentearen ganean. Motxilea eta boltsea zabaldu behar izan dodaz. Nezeserreko gauzak atara deustiez, xanpua usaindu, aurpegiko kremea usaindu… Dana amaitu danean, lasaitu egin naz. Bost minutu baino ez dira falta abioian sartzeko.\nHareatzatik itsaso zabalera


Tamerville - Wikipedia, entziklopedia askea.\n49° 31′ 59″ N, 1° 27′ 08″ W / 49.5331°N,1.4522°W / 49.5331; -1.4522Koordenatuak: 49° 31′ 59″ N, 1° 27′ 08″ W / 49.5331°N,1.4522°W / 49.5331; -1.4522\nValognes, Huberville, Montaigu-la-Brisette, Saint-Germain-de-Tournebut, Saint-Joseph eta Saussemesnil\n322 (%48.9) 337 (%51.1)\nTamerville Frantziako udalerria da, Mantxa (departamendua)Mantxa departamenduan dagoena, Normandia eskualdean. 2013an 578 biztanle zituen.\n2007an Tamerville udalerrian erroldatutako biztanleak 578 ziren. Familiak 222 ziren, horien artean 56 pertsona bakarrekoak ziren (40 bakarrik bizi ziren gizonak eta 16 bakarrik bizi ziren emakumeak), 69 seme-alabarik gabeko familiak ziren, 85 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 265 etxebizitza zeuden, 235 familiaren etxebizitza nagusia ziren, 20 bigarren erresidentzia ziren eta 10 hutsik zeuden. 258 etxeak ziren eta 4 apartamentuak ziren. 235 etxebizitza nagusietatik 187 bere jabearen bizilekua ziren, 39 alokairuan okupaturik zeuden eta 9 doan lagata zeuden; 2 etxek gela bat zuten, 16 etxek bi zituzten, 27 etxek hiru zituzten, 66 etxek lau zituzten eta 124 etxek bost zituzten. 107 etxek euren parking plaza propioa zuten azpian. 96 etxetan ibilgailu bat zegoen eta 124 etxetan bat baino gehiago zituzten.\nTamerville udalerriko biztanleria-piramidea 2009an .\n2007an lan egiteko adina zuten pertsonak 374 ziren, horien artean 281 aktiboak ziren eta 93 inaktiboak ziren. 281 pertsona aktiboetatik 267 lanean zeuden (149 gizon eta 118 emakume) eta 14 langabezian zeuden (5 gizon eta 9 emakume). 93 pertsona inaktiboetatik 38 erretiraturik zeuden, 29 ikasten zeuden eta 26 "bestelako inaktibo" gisa sailkaturik zeuden.\n2009an Tamerville udalerrian 245 unitate fiskal zeuden, 624,5 pertsonek osaturik. Pertsona bakoitzeko diru-sarrera fiskalaren mediana urteko 17.297 euro zen.\n2007an zeuden 17 komertzioetatik, 10 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 2 ostalaritza eta jatetxe enpresak ziren, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 10 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 2 margolariak, 4 zurginak, 1 argiketaria eta 1 jatetxe.\n2000. urtean Tamerville udalerrian 49 nekazaritza-ustiategi zeuden, 1.650 hektarea erabiltzen.\nBNF: 152625578 (data)


Crocs, prentsaurrekoa | Athletic Club\nMaiatzaren 7an, eguerdiko 12:30etan San Mameseko prentsa aretoan, Athletic Clubek eta Crocs oinetako enpresak sinatu…\nMaiatzaren 7an, eguerdiko 12:30etan San Mameseko prentsa aretoan, Athletic Clubek eta Crocs oinetako enpresak sinatu berri duten akordioa aurkeztu dute.\nCrocs™ bere lizentzia-merkatua hedatzen ari da eta, oraingo honetan, kirol mundura jauzi egin du. Hedapen horren barruan Athletic Clubekin akordio bat sinatu berri du eta, horri esker, Crocs™ markak taldearen ezkutua zein koloreak erakutsi ahal izango ditu bere modeloetako batean. CAYMAN modelo klasikoa hautatu dute horretarako eta oina eusteko uhalean jarriko dizkiote klubaren bereizgarriak.\nHorrez gain, markak Jibbtz-sail bat ere merkaturatuko du talde zurigorriaren ezkutu eta anagramen irudiekin. Era horretan, zaleek jokalarienak bezalako oinetakoak jantzi ahal izango dituzte.\nCroslite™ material paregabeari esker, diseinu originala eta erosotasuna uztartzen dituzten oinetakoez gozatzeko aukera izango dute denek.\nAthletic Clubekin sinatutako akordioaz gain, Crocs™k baditu jada lizentziak Arsenal, Bayern Munich, PSV Eindhoven eta Liverpool taldeekin ere.\nAthletic Club Cayman oinetakoak eskuragarri daude 21etik 47ra bitarteko neurria duten ume zein helduentzat, eta Errege Kopako finala baino lehen jarriko dira salgai saltokirik hurbilenetan eta Athletic Cluben dendetan.\n“Bihotza zurigorria baduzu, baita zure Crocs™ oinetakoak ere”\nCrocs gizonezkoentzako, emakumezkoentzako eta umeentzako oinetakoen diseinatzaile, fabrikatzaile eta txikizkaria da, eta Crocs™ markapean lan egiten du. Crocs™ markako oinetako guztiek gainontzeko oinetakoetatik bereizten dituen ezaugarri bat dute: Crocsen jabetzapekoa den Croslite™ zelula itxiko erretxina, hain zuzen ere. Material horrek berrikuntza nabarmena ekarri du oinetakoen mundura, eta oinetako zeharo bereziak egiteko aukera ematen dio Crocsi: leunak, erosoak, arinak, gainaldean oina eustekoa dutenak, markarik uzten ez duten zoladunak eta usain txarra saihesten dutenak. Elementu horiei guztiei esker, Crocs™ oinetakoak ezin hobeak dira bai sport jantzita joateko, bai lanean erabiltzeko, bai eta aisialdirako ere: hala nola ontzi-bidaietarako, txangoetarako, ostalaritzarako, osasungintzarako zein lorezaintzarako. Erretxina horren erabilera anitzari esker itzelezko arrakasta lortu du Crocsek bere produktuak era guztietako kontsumitzaileen artean saltzeko orduan.\nCrocs oinetakoak 100 herriladetan daude salgai eta estilo zein kolore ugari daude aukeratzeko. Informazio gehiago nahi izanez gero, www.crocspain.com web gunean sar zaitezke.


Bioplastiko - Wikipedia, entziklopedia askea.\nBioplastikoa plastiko mota bat da, baina landareetatik eratortzen dena; hala nola, soja oliotik, artotik edo patataren almidoitik. Ohiko plastikoak (polietileno, polipropileno, ABS, PET, besteak beste), ostera, petroliotik sintetizatzen ditu industria petrokimikoak. Aitzitik, industriaren zati batzuk alternatibak bilatzera eraman ditu hainbat arrazoik; hala nola, erregai fosil horren ezaugarriak, degradazio naturalarekiko duen erresistentziak eta, lehenago edo beranduago, agortu egingo den iturria izateak. Itxaropen gehien eskaintzen duen alternatiba da azido polilaktikoa artoarekin sintetizatzea; hala ere, honek ezaugarri mekaniko eskasa du. Izan ere, bere kostua askoz handiagoa da jatorri fosileko plastikoekin alderatuta, eta ezin da birziklatu.\nPlastikoak eragiten dituen arazoakAldatu\nPlastiko konbentzionala botatzean ingurunean geratzen da mendeetan zehar eta kasu askotan ezinezkoa da biltzea. Honek hainbat kalte eragiten ditu; hala nola, estolderiak eta hustubideak trabatzea, lurreko, erreketako eta itsasoko animaliak hiltzea edota kaleak, hondartzak eta paisaiak desitxuratzea.\nHondakin plastikoak kudeatzeko XXI. mendeko praktiken artean errausketa, zabortegia eta birziklatzea daude. Hala ere:\nHaien praktikan sortutako gasen isuria oso kutsakorra da.\nBioplastikoak eta garapen jasangarriaAldatu\nPlastiko konbentzionalaren arazo nagusietako bat fabrikatzearen ondorioz sortzen diren berotegi efektuen igorpenak dira. Bioplastikoak petroliotik eratorritako plastikoak baino 0,8 eta 3,2 tona karbono dioxido gutxiago isurtzen du tonako.\nPetroliotik eratorritako plastikoetarako teknologia oxobiodegradagarria dago. Metal astunen gatz zati txiki bat plastikoari gehitzen zaio, polimero kateak 3 edo 5 urte igarota desegin daitezen, plastiko konbentzionalak behar dituen ehun urte baino gehiagoren ordez. Hala ere, plastikozko zatiek plastiko osoak baino urrunago eta azkarrago migra dezaketela detektatu denetik erabilera gutxitzen joan da eta tamaina txikiagoa duenez, animalia gehiagok irenstea errazagoa da, horrela plastikoa elikagaien kate eta sareetan sartuzen da.\nPlastikozko materialak ingurumenera modu bizkorrean berriro sartzea bermatzeko degradazioaren aldeko teknologiak sortu dira, plastikozko produktuak mikrobioen bidez jarduten duten zabortegira botatzen direnean, biogasa eta biomasa azpiproduktu gisa sortzen dituen substratu gisa erabiltzen dituenak. Biogasa energia berreskuratzeko erabili behar da eta CO2 bezalako azpiproduktuak zuhaitzek eta mikroalgek fotosintesi prozesuan erabil ditzakete. Gehigarri berri hauek plastikoa birziklatzea uzten dute, propietate mekanikoak galtzen ez dituelako; airearekin, argiarekin edo beroarekin kontaktuan ez baita desegiten eta zabortegietan gertatzen diren mikroorganismo anaerobikoen eraginez soilik hasiko da plastikoaren biodegradazioa.\n2005ean Japonian Fujitsu bezalako enpresak ordenagailu eramangarri batzuen fabrikazioan bioplastikoak sartzen hasi ziren.\n2005 eta 2006 artean Blu-ray diskoen hainbat modelo aurkeztu ziren bioplastikoz egindako formatu digitalean.\nPlastiko mota hauen propietate mekanikoak, optikoak eta bestelakoak hobetzea, hauetan eskasak baitira eta ohiko plastikoen aurka ezin baitute lehiatu. Ezin dira birziklatu, beraz, ekoizten direnean, berehala sortzen dira hondakin produktuak, berrerabili edo birziklatzeko aukerarik izan gabe. Gainera, zaharkitze programatua dute, hondakinak sortu, kudeatu eta ezabatzeak eragindako arazoak konpontzen laguntzen ez duena, ezta ekosistemetan eta floran eta faunan sor ditzaketen kalteak ere.\n↑ (Gaztelaniaz) «Bioplástico» Los diccionarios y las enciclopedias sobre el Académico (Noiz kontsultatua: 2020-12-01).


Zerosoak zenbat milioi, milaka eta trilioi dira\nIkasi zenbat zeros zenbakiak dira, baita Googol ere\nInoiz galdetu bazenuen zein zenbaki bilioi bat igaro ondoren, irakurri. Esate baterako, badakizue zenbat zeros daude viginillion batean? Egunen batean zientzia edo matematikako klaseak ezagutu beharko dituzu. Berriro ere, lagun edo irakasle bat harritu nahi duzu.\nZenbakiak trilioi baino handiagoa\nZifra zero oso garrantzitsua da oso zenbakiak zenbatzen dituzunean. 10 multiplo hauek jarraitzen laguntzen du, zenbat eta zenbaki handiagoa izan, orduan eta zero gehiago behar dira.\nBeheko taulan, lehen zutabeak zenbakiaren izena zerrendatzen du; bigarrenak hasierako digituaren ondorengo zeroen kopurua ematen du, hirugarrenek zenbaki bakoitza idatzi beharko luketen hiru zenbaki zer diren adierazten du.\nTaldeak (3) Zeros\nHamar 1 (10)\nehun 2 (100)\nMila 3 1 (1,000)\nHamar mila 4 (10.000)\nEhun mila 5 (100.000)\nmilioi 9 3 (1.000.000.000)\nbilioi 12 4 (1.000.000.000.000)\nsextilioi 21 7\nZero horietako guztiak\nMahai bat, goiko gisa, zalantzarik gabe lagungarria izango da ondorengo zenbaki guztien izenak zerrendatzen zenbat zeros dituzten arabera. Baina benetan kontuan hartu behar da zenbat zenbakiren itxura duten.\nBehean zerrenda bat da, zeros guztiak barne, hamarretara arte. Konparatzeko, goian taulan agertzen diren zenbaki erdia baino apur bat gehiago da.\nHamar: 10 (1 zero)\nEhunka: 100 (2 zeros)\nMila: 1000 (3 zeros)\nHamar mila 10.000 (4 zeros)\nEhun mila 100.000 (5 zeros)\nMilioi 1,000,000 (6 zero)\nMilioi bat milioi (9 zero)\n1.000.000.000.000 triloi (12 zeros)\nQuadrillion 1.000.000.000.000.000 (15 zeros)\nQuintillion 1.000.000.000.000.000 (18 zero)\n1.000.000.000.000.000.000.000.000 (24 zeros)\nUrruneko 1.000.000.000.000.000.000.000.000 (27 zero)\nNonillion 1.000.000.000.000.000.000.000.000.000 (30 zeros)\n1.000.000.000.000.000.000.000.000.000.000.000 (% 33 zeros)\nZeros taldeko hiru multzoetan\nZenbakiak nahiko txikiak izan ezik, zeruen multzoen izenak hiru zeroen taldeentzat erreserbatuta daude. Zenbakiak idazten dituzu, hiru zeroen arteko bereizketekin, horrela balioa irakurtzeko eta ulertzeko errazagoa izan dadin. Esate baterako, milioi bat milioi bat idatzi dituzu, 1000000 baino gehiago.\nBeste adibide bat bezala, askoz ere errazagoa da hiru zutoinoko lau zutoinek hirurak bereizi behar dituztela baino trilioiagoa dela gogoratzea. Uste duzu nahiko erraza dela uste duzun bitartean, besterik ez duzu itxaron 27 zeros octillion bat edo 303 zeros ehun milia bat izan arte.\nOrduan, eskerrak eman nahi dizkizugu bederatzi eta 101 hiru zeroen multzoak gogoratzeko, hurrenez hurren.\nZenbakiak oso Zeros Zenbakiak\nGoogol zenbakia (Milton Sirotta deritzonak) 100 zeros ditu ondoren. Sirottak 9 urte besterik ez zituela adierazi zuen. Hona hemen zenbat zenbakia duen, zeren eskatzen diren guztiak barne:\nZenbakia handia dela uste al duzu? Nola gertatzen da googolplexari buruz, hau da, zeros-googol baten ondoren.\nGoogolplex hain handia ez da oraindik erabilerarik esanguratsurik. Zenbakia unibertsoaren atomo kopurua baino handiagoa da.\nMILIOI ETA BILKURA: AMERICAN vs. BRITISH\nEstatu Batuetan, mundu osoko zientzian eta finantzetan, milioi bat milioi dira, hau da, 1 eta 9 zero artean.\nHau ere "eskala laburra" deitzen zaio.\nFrantzian erabiltzen den "eskala luzea" ere badago eta Erresuma Batuan erabili aurretik, milioi bat milioi milioi euro bideratzen dira. Mila milioi bat definitze horren arabera, zenbakia 1 eta 12 zero artean dago idatzita. Eskala luzea eta eskala luzea Genevieve Guitel matematikari frantsesak 1975ean deskribatu zituen.\nNew Hampshire-eko Usonian Automatic Home\nCasino Poker jolasean\nZelophane Filmsen historia\nNola Konjuntatu 'Aldatu' (Aldatu)\nPedro el Hermit\nJerusalemen suntsitzea Ashkelonen Fallen aurreikusitakoa\nBoise Estatuko Onarpen\nHoganen Walkway: Tees artean Bidea\nElikagaiak erreferentzia egiten dituzten Espainiako fikzioak\nBudismo protestantearen azalpena\nStage Play Script baten zatiak idaztea\nEluleko hilaren tradizioak\nDaltonen zuzenbidearen definizioa


“Berez naiz optimista, eta guztiari alde ona ikusten saiatzen naiz”\nIzaskun Urbieta 2017-05-18 10:19 Kirola\nAitor Aulestia Zumaiako igerilekuan (Izaskun Urbieta). | Ikusi handiago | Argazki originala\nGuztira sei domina lortu dituzu.\nIgeriketan lau lortu ditut, bizikletan bat eta, azkena, paddelean. Urrezkoak bi izan dira, eta biak igeriketan: 50 metro bular igeriketan eta 50 metro bizkar igeriketan, hain zuzen ere. Brontzea 50 metro crawl estiloan lortu nuen, eta, azkenik, errelebotan, taldeka, zilarrezkoa.\nZer moduzko esperientzia izan da zuretzat?\nOso ona. Guztira, 140 kirolari elkartu ginen. Granadako Errendimendu Handiko Zentroan jaten genuen, lo egin ere bai… Betiko lagunak ikusteko aukera ezin hobeada, gainera. Batzuk falta dira; beste batzuk transplantatutako organoa galdu dutela enteratzen zara… Baina, beno… Egia esan, ez dugu horrelako gauzez hitz egiten.\nBi urtetik behin Munduko Txapelketa jokatzen da, eta aurten Malagan izango da.\nXXI. ekitaldia izango da. Kasualitatez ezin dut joan, baina 55 herrialdeetatik 2.000 transplantatu baino gehiago joango dira. Aurrez, Munduko Txapelketa dezentetan parte hartu izan dut: Japonian, Australian, Malaysian, Italian, Ingalaterran… 1997an, adibidez, Sidneyko txapelketan bigarren izan nintzen bizikletarekin.\nBi aldiz zaude transplantatua. Lehenengoa 1987an izan zen.\nEgun batean lotara joan eta hurrengo egunean bi giltzurrunak geldirik nituen. Lupusa izan nuen.\nBigarren kolpea 2007an jaso zenuen. Anaiaren giltzurrunak nahikoa zela esan zizun.\nHogei urtez nirekin egon ondoren, galdu egin nuen. Nekatzen hasi zen. Berriro hasi nintzen dialisia egiten.\nGaixotasuna modu positiboan hartu duzu beti, ezta?\nHala da, bai. Ni pertsona positiboa naiz, berez. Gauzei alde ona ikusten saiatzen naiz. Eta bide honetan familiakoen animoek eta kirolak lagundu egin didate. Nire egoeran, optimismoak askotan salbatu nau. Buruak lan asko egiten du, eta horri aurre egin behar zaio. Bizitzaz gozatzen jakin behar da.\nEmailearen egoera zer moduzkoa da?\nNire anaia, eta baita nire emaztea ere, ongi errekuperatu ziren ebakuntzatik. Hala ere, gogoratzen dut nire anaiaren giltzurruna jaso nuenekoa: ni bigarren egunerako zezen txiki baten moduan jarri nintzen, eta berak, aldiz, beherakada bat izan zuen.\nZer moduzko bizi kalitatea daramazu?\nOso bizi kalitate ona daramat. Kirola ere pertsona arrunt batek bezala egiten dut. Hau da nire mezua, hain zuzen ere: transplantatua izan arren, bizi kalitate ona izan dezakezu.\nBizitza ohiturak aldatu dituzu?\nEz. Familia, umeak eta kirola dira nire bizitza. Hemendik urte batzuetara ez dakit aukerarik izango dudan kirola orain bezala egiteko. Orduan, nire gorputzaren mantenua asko zaintzen dut. Baina pozik bizi naiz. Nire hiru bilobak nire bizipoza dira. Hain justu ere, beraiei oparitu dizkiet hiru domina.


Haurtzarorik gabeko infanziak\nEz dago haurtzarorik edo haurtzaroak ez du existitzen. Umeak maskara baten atzean izkutatzen ditugu, maskara zuri baten atzean, nun, kasurik hoberenean, beren biharko aurpegiera futuroak proiektatzen ditugun egiazko seinaleak ukatuz, ignoratuz, eboluzioan omen daudelako edo definitiboak ez direlako.\nHaurtzaroarekin Elizaren doktoreak desioaren imajinen aurka gomendatzen ziguten trukoa erabili ohi dugu: "Sofia Lorenen imajina badatorkizue burura", esaten ziguten Sofia Lorenez pentsatu behar genuela pentsatuz, ziur asko Elizaren doktoreei bulardunak gustatzen zaizkielako, "pentsatu, zein iragankor den bere edertasuna eta funtsean usteltzekoa den haragiz inguraturiko kalabera bat dela kontutan hartzen baduzue, joango zaizkizue pentsamendu lizunak".\nEgia esan, prozedura hori ez genuen asko pratikatzen eta pentsatzen dut Elizaren doktoreek ere ez zutela maizegi erabiliko, batetik ariketa mental bezala ez delako interesanteegia, eta bestetik Sofia Lorenen izatea eta guztiona, nagusitasunean finkatzen dugulako: gizona eta emakumea adultoak dira, esan bezala, ez dira esistitzen eta ondoren, zahartzaroan ere ez, ez dira kontutan hartzen prolema bezala izan ezik.\nOso ondo deritzait neri heldutasuna edo nagusitasuna iragan aldi huts bezala ez konsideratzea, baina era berean gaizki deritzait haurtzaroa esistenzia aro propio eta berezi bezala, bere behar propio eta bereziekin ez onartzea, hain zuzen ere bere iragankortasuna aitzakitzat hartuz.\nPedagogia berria ere, haurraren askatzaile nahi litzatekeena, gutxi ari da egiten haurtzaroa berreskuratzeko, gizonak noizbait, zentzu benetazkoan hartuz, haurtzarorik izan badu, eta aintzinakoek bezala, pedagogia guztiek bezala, haurra desio-sujeto bat dela ahaztuz eta horren ordez gizon proiekto bezala konsideratuz, ukatu egiten du.\nAsko dira haurtzaroaren teknikoen portaera bitxia salatzen eta diodana baieztatzen duten joerak. Adibidez betidanik jostailu izenez ezagutu ditugun objetoei, artzatxoa, pinturak, trapuzko pelota, material didaktiko eta pedagogiko deitzea eta itxura danez haurren eskuetan jartzea, ez josta, olga, edo diberti daitezen, beren intelijentzia eta psikomotrizitatea desarroila dadin, ez hainbeste haurtzaroa ondo pasa dezaten —haurtzaroa pasa egiten da eta bestea bizi— beren erabiltzea gerorako baliagarri gerta dakien baizik.\nNorbaitek esan dezake gauza biak ez dutela zergatik elkartezinak izan behar eta egia da, ez lukete izan beharrik, baina praktikan askotan, maizegi, jolasaren atsegina, gozamena, plazerra, eragitearen edo ematearen funzioa, galdu egiten da, kondukta aldaketaz (behaviour modification) asko duten jolas tekniken aritik.\nJakin izan dugunez gure artean bertan, Estadu Batuetara joan beharrik gabe, seaskako haurtxoei, behatza miazkatzea eta oinetako behatz potoloa hain zuzen ere, gustagarri zaien hoiei estimulatze goiztar (early estimulation) moduko bat egiten omen zaie, "eragiozu eskutxo horri"ren ordez, bihar, edo biharamonean, muskuloak luxazkagoak izan ditzaten, batzuetan gainera komeni ez zaizkien estimuloak emanez, edo alferrikakoak direnak, edo haurrak berak gogoko ez dituenean, edo gogoko ez dituen eran emanak. Haurtxoaren gorputza ez dela errespetatzen, ez dela bere esistenzia propioa konsideratzen, eta horregatik beharbada bere inguruko bilaketa etengabea irudi erreal gorpuztatu baten ondoren, noren antza ote duen, nolakoa izango ote den —haur forman ez baita— nor den bezalakoa egingo ote den argitu nahiean.\nEta era horretan ez dugu bere presenziaz, bere izateaz gozatzen eta ez zaio bere izateaz, bere gorputzaz eta izateko moduaz gozatzen uzten, guk geureaz eta arrazoin guztiarekin, gozatzen ahalegintzen garen bezala, gure biharko gorputzaren prostataz ahalik eta gutxien pentsatuz edo gaurko planak determinatzen utzi gabe behintzat.\nGauza bera haurraren gaitasun ludrikoa frenatzen dugunean, gauza atera eta publikoki haztatzen duenean adibidez, edo kinkaila erosteko hogei durokoa ukatzen zaionean bihar egunean bere gustoa egitea —Ferrari deportibo bat eskuratzea esate baterako— askozaz zailago egingo zaiolako eta txarrera, edo ez gozatzera ohitu beharraren izenean, horrela, prezio merkean gozatzea posible zekiokeen garai bakarrean gozamena ukatuz. Lehenagoko exenploari atxikituz egun Martarekin iritsi dugun score sexuala abandonatuko bagenu bezala, larogei urte eta prostatarekin ezin mantendu ahal izango dugulako.\nHala ere eskolan nabarmentzen da gehien haurtzaroaren ez esistitze hori, haurrarentzat inungo interesik ez duten materiak derrihorrez sartze horrekin biharko, beti biharko —monjeena: eguneroko ogia gorde eta bezperakoa jan— interesgarri izango zaizkiolako eta hain zuzen ere, interesgarri izango bazaizkio, geroago ikas ditzakeela kontutan hartu gabe. Era batetara edo bestera, haurrak ematen digu bere erantzuna, gehienetan jasotzen ez dena, psikopatologia manualetan gordetzeko ez bada. Eta hala ere entzuten ahaleginduko bagina, ulertzen saiatuko esate baterako irakurtzen irakatsi aurretik, haurrak benetan irakurtzen ikasteko beharrik duen, edo behar hori ikusten, edo sentitzen duen jakiten saiatuko bagina, guztiei batera ordu berean kronografoak seinalatzen duenean be eta a ba, be eta e bee, eta horrela programak dioenean inposatu beharrean, gaitz moderno berri horiek, erantzun bat besterik ez diren dislexiak eta dis guztiak eta ondorengo ikasketetako frakaso guztiak, desagertu egingo lirateke.\nBadakit bai, haurtzaroa transito bezala ikusteko begira ohi dugun arrazoina: bizitza osoarekin konparatuz duen laburtasuna. Baina berdin gertatu ohi zen gizonak hogeitamar urte bizitzeko esperantza zuen garaiean. Koste-Irabazi analisia bat egiten du gizonak, haurtzaroa abandonatuz gero noski, lehendabiziko urteak hondatzea, haurtzaro denborako laburtasun erlatiboa izorratzea, gero, adintasunean hobekiago kondizionaturik eta akondizionaturik egoteko pena merezi duela dioena.\nLuzido eta errealista bagina, geron bizitzaren frakasoa aitortzen lotsatuko ez bagina, ikusiko genuke prestakuntza aro horrek bizitza erdia jaten digula, bizitza erdia, agian hoberena, hain ona ez den, eta beharbada pena merezi ez duen beste erdia prestatzeko.\nHonetan ere haurrak ahalegintzen dira analisia gaizki egina egon daitekeela adierazten. Gobernuak ere beren aldetik ahalegintzen dira mensajea izkutatzen —haurren suizidioari dagokiona izango da ziur asko inun munduan argitaratzen ez den data estatistiko bakarra— baina ez da horregatik egia txikiagoa haur askok gure kalkuloaren errelatibismoa salatzen dutela eta beren haur esistentzia afirmatzen, hain zuzen ere esistenziari amaiera emanez. Ez dakigu zenbat diren, baina kasu bakar batek aski behar luke gure kalkuloak zuzentzeko. Munduan haur bakar batek matematika notak jaso ondoren, psikologoaren eta pedagogoaren oharpenekin batera aitari eskaini dizkioten esku dardartsuekin malko bat lehortu eta gerrikoa askatuz lepo inguruan lotzea, tebeo, agian, nork daki, debekaturen bat aldenduz —"utzi tebeoak eta estudiatu"— aulki gainean igo eta goiko literan gerrikoaren punta lotzea, adulto esistenzia ukatu eta haurrarena baieztatuz gorputza erortzen uztea, horrelakorik behin bakarrik gertatzea, aski behar litzateke aski eta gehiegi, ikasgai sinpleegi bat ikasteko.